Pas taon 2019, Alsa akhirnye ketemu sama idolanye yang udeh die idolain sejak 2017. Jelas aje Alsa seneng bener bisa ketemu idolanye yang jadi panutan dalam idupnye. Menurut Alsa, idolanye entu keren bener karena tiap anggotanye bener-bener multitalenta. Alsa ketemu idolanye di konser. Pas entu Alsa seneng bener karena idolanye bener-bener keren, mutiatelnta, dan ramah. Idolnye Alsa juga berusaha berinteraksi dengan para penggemarnye. Mereka juga berncada bareng-bareng. Intinye, Alsa seneng bener karena bisa ketemu idolanye yang layak dijadiin panutan. Nah ternyate, ketemu idola emang wajar bikin kite seneng. Karena ibaratnye kan idola entu orang yang kite sukain. Nah pas liat hal yang disukain kite jadi seneng bener kan? Kite yang tadinye lagi ngerasa tertekan dan emosi negatif laennye, pas liat yang kite sukain – misalnye idolanye – kite jadi langsung ngerasa seneng. Alsa seneng bener deh pas ketemu idolanye!


Agar kagak malu dibilang bau atau agar kite terhindar diomongin orang karena kite bau. Makanye kite kudu menjaga, dan merawat kebersihan seluruh anggota tubuh kite biar wangi terus. Salah satunye ntu dengan cara kite merawat, dan menjaga kebersihan mulut agar wangi. Kebersihan mulut yang kagak terjaga dengan baik, dapat memicu bau mulut. Akibatnye ntu, orang yang berada di sekitar kite mungkin akan merasa kagak nyaman dibuatnye. Beberape cara merawat area gigi dan mulut, ya ntu, gosok gigi dua kali sehari, masing-masing selama dua menit. Gunakan benang gigi (flossing gigi) untuk menyingkirkan partikel ganyeman di sela-sela gigi, setidaknye ntu sekali dalam sehari. Berkumur setelah ngegares, terutama setelah mengonsumsi ganyeman dengan aroma yang kuat seperti tuna, bawang merah, atau bawang putih. Konsumsi air putih yang cukup untuk menghindari mulut kering. Jika perlu, kunyah daun mint segar atau permen mint tanpa gula.


Tim SAR gabungan ngêlakuin pêncarian sêorang bocah wadon nyang diaduin ilang kêlêlêp di Sungèi Cibeureum, Dèsa Panikel, Kabupatèn Cilacap, pada Minggu sorè, 31 Oktobêr 2021, tapi baru dikêtauin pada Minggu malêm. Kêjadian ênih têrjadi wayah korban barêng tiga têmênnyah lagi bêrmaèn di pinggiran sungèi buat mandi. Tanpa diduga, wayah onoh korban bêjalan dèwèkan kê têngah sungèi. Ngêliat onoh, dua têmênnyah udah ngasih tau korban biar ora kê têngah sungèi, tapi korban ora ngopènin ampè akhirnyah kêlêlêp. Sêmêntara, ora ada atu go têmênnyah nyang bisa bêrênang. Jadi, mêrèka ora bisa nolong korban. Abis kêjadian, tiga têmên korban pulang karna ngêri, tapi mêrèka ora ngasih tau kêluarga korban. Wayah jêm 21.00 WIB kêluarga korban baru sadar kalu cucunyah udah malêm bêlon juga pulang.


Saban ari, kita puguh punya suasana ati nyang bèda-bèda. Sêlaèn bêcêrita kê orang laèn, salah atu cara têrbaèk buat ngêksprèsiin pêrasaan êluh ênih adalah dêngan nulisinnyah kê jurnal arianluh. Tulisin bè sêmuah nyang êluh rasain di wayah onoh juga tanpa ngopènin kêrapian ama alur cêrita. Selaèn ngêja antêng, cara ênih juga bisa ngêja êluh ngêlola èmosi. Nulis jurnal bukan tibang têntang nulis cêrita pêngalaman ama kêgiatan kita sêari-ari. Kêgiatan ênih bêrmanpaat sêbagè tèrapi mèntal nyang ngêbantu kita buat mampu ngêmindahin èmosi nègatip nyang kita alamin kêpada hal nyang positip. Nulis têntang pêrasaan bisa ngêningkatin suasana ati ama ngasih rasa antêng. Kita jadi bisa bêpikir sêcara têratur ama ngêja bêban têrasa lêbih èntèng.


Ora ada nyang bisa ngêdantain sêdihnyah patah ati, kêcuali pêrnah ngalaminnyah dèwèk. Cara awal nyang kudu êluh lakuin buat ngadêpinnyah adalah nêrima bahwa orang nyang dicintain udah mèrad. Cara sêlanjutnyah, êluh bisa mulè hal-hal baru sêtêlah sêkian lama ngabisin waktu barêng pasangan sêbêlonnyah. Êluh bisa nikmatin bêrbagè kêgiatan nyang bisa ningkatin suasana ati. Bêrikutnyah, nyintain diri dèwèk amat pênting dalêm pêmulihan dari putus cinta. Têrus, saban orang kudu nyoba ngêliat kê wayah dêpan dêngan pikiran nyang lêbih positip. Cobalah buat maapin diri dèwèk ama mantan pasangan. Wayah êluh mulè bêlajar buat ngêmaapin, onoh bakal amat ngêbantu buat ngêjalanin kêidupan nyang lêbih baèk. Têrakhir, mulèlah buat ngambil lèngkah lêbih maju dan isi idup êluh ama momèn dan orang-orang positip.


Terdapat beberape jenis obat penenang dan antidepresan, untuk menangani panic attack, ya ntu fluoxetine, sertraline, venlafaxine, alprazolam, dan clonazepam. Bisa juga dengan benzodiazepin (umumnye digunakan sebagai obat penenang) termasuk diazepam atau clonazepam. Serta monoamine oxidease inhibitor (MAOIs), jenis antidepresan lain yang jarang digunakannye karena efek samping yang jarang tetapi serius. Penggunaan obat kagak bisa dihentikannye secara tiba-tiba, melainkannye dengan mengurangi dosisnye secara perlahan, dan di bawah pengawasan dokter. Jenis terapi yang diterapkan untuk mengobati penderita serangan panik adalah terapi perilaku kognitif. Dalam terapi ntu, penderita akan dibimbing untuk memahami, dan meyakini bahwa serangan panik kagak membahayakannye. Penderita juga bakal diajari mengubah respons perasaan, dan perilaku terhadap pola pikiran negatif. Sehingga nantinye membantu mereka dalam mengatasi serangan panik secara mandiri.


Pernah denger atau bahkan tau atau bahkan punya suatu ketakutan di masa lampau - baru ataupun udeh lama - yang jadi hal trauma atau fobia sampe detik ini? Katenye entu, fobia merupakan suatu respons dari rasa ketakutan yang berlebihan dan katenye entu, pade dasarnye, alesannye kagak jarang kagak rasional. Katenye, orang yang ade fobia entu, umumnye ngerasain perasaan ketakutannye maupun panik pas ade di dalem suatu situasi, tempat, atau ngeliat atau ketemu suatu objek yang bikin takut. Tapi katenye, kudu diketahuin juga kalo fobia entu kagak same dengan rasa takut dan gangguan kecemasan pade biasanye. Nah entu die sekilas tentang fobia.


Ade seorang anak yang tetep bisa berkarya, dan positif tanpa melenceng walaupun sebenernye keadaan rumahnye boleh dibilang kurang kondusif. Ibu, dan ayahnye bercerai sejak die kecil, die dan adeknye yang perempuan tinggal di Jakarta sama bapaknye, sedangkan adeknye yang laki tinggal sama ibunye. Kakak beradik ini kumpul bareng kalo lagi liburan sekolah aje, entah pergi ke rumah enyak atau babenye. Tetapi ngeliat ntu kakak beradik asik mereka kompak, dan tumbuh dengan baik. Meskipun die suka sedih dan murung karena perpisahan orang tuanye, die suka cerita sebenernye sedih dan hancur banget, tapi die berusaha bangkit. Jadi die mengajarkan kite meskipun keadaan kaga baik tapi kita kaga boleh terpuruk dalam kesedihan.


Jadi pertama hamil itu bener – bener tidak disangka dan tidak dinyana hehe. Karena pas banget bulan pertama nikah langsung positif hamil. Awalnya sudah agak ragu sih bisa langsung hamil. Karena saya dan suami adalah pelaku LDM alias Long Distance Married. Huft. Eh ternyata alhamdulillah langsung dikasih momongan sama Yang Diatas. Waktu itu sih tahunya gara2 badan ini gampang sekali lelah, gampang ngos2 an, muka pucat, raut wajah berubah (dari yg aslinya agak seger jadi kuyu dan layu), dan waktunya menstruasi tapi tak kunjung menstruasi. Kalo masalah wajah yg layu dan pucat itu tahunya dari orang tua. Jadi pas kebetulan ortu main ke rumah bilang, kok mukanya kayak capek. Atas berbagai pertimbangan akhirnya saya memberanikan diri utk beli testpack. Agak canggung gitu sih awalnya, harus ke apotek dan bilang ke mbak2 yg jaga apotek buat beli testpack -_-. Bodo amat lah pikir saya, udah nikah juga. Keesokan harinya coba untuk test pake testpack dengan urine pertama di pagi hari. Deg – deg an. Satu dua tiga.. dan muncul dua garis merah. Ya, terkejut, senang, terharu, pingin nangis, ya seperti itulah. langsung dong difoto dikirim WA ke suami yg lagi di luar kota. Eh pas suami baru aja bangun tidur langsung melek langsung telpon dan bilang mau pulang buat antar periksa ke dokter kandungan.


Ngajarin bocah nabung sêjak kêcit bisa ngêlatih kêsabarannyah. Wayah mulè ngajarin bocah nabung, orang tua bisa ngêbimbingnyah buat nyimpên duit nyang dimilikin dêmi tujuan têrtêntu. Misalnyah, bocah kudu nabung supaya bisa ngêbeli buku atau maènan baru. Dêngan bêgonoh, diah bakal kêlatih bêrsabar ama bêrusaha ngêwujudin kêpèngènannyah sêcara konsistèn. Dêngan ngêbiasain nabung, orang tua juga bisa ngajarin bocah buat ngêhargain duit nyang diah punya. Bocah bakal bêlajar buat ora ngamburin duit sêmaonyah. Bocah juga bakal paham bahwa dêngan nabung, mêrèka bisa ngumpulin duit buat ngêbêli sêsuatu nyang dipèngènin. Buat para orang tua, nyok, bantu ajarin bocah buat sadar nabung sêjak kêcit!


Ada orang yang cerita, kalo dia belom lama ini sempet diopnam di rumah sakit. Dia dirawat beberapa hari, ngelewatin waktu-waktu yang sepi ama banyak ngeliat kejadian yang kagak ngenakin. Dari situ, dia sering ngerasa was-was, cemas ampir tiap beberapa menit. Orang ini ngerasain takut ampe kagak bisa makan, katanya takut makan. Malahan, dia juga takut tidur gara-gara kepikiran takut mati. Rasa was-was yang dia alamin, kadang-kadang ampe bikin badannya lemes, palanya puyeng, ama rasa ngerinya makin gede. Gara-gara begitu, dia malah jadi kagak fokus ama jadi sering ngelamun. Di posisi kayak gitu, dia bingung sakit apaan yang lagi dia alamin. Ngerasain kayak normal apa kagak. Akhirnya, dari situ dia konsultasi ama dokter.


Orang yang ngalamin fobia kaya gini bisa gara-gara keturunan, bisa juga gara-gara lingkungan. Orang yang anggota keluarganya punya fobia ini bisa ngebawa yang laen jadi kena phasmofobia ini juga. Orang yang ngalamin pengalaman gara-gara lingkungan kayak pernah liat rumah hantu juga bisa ngembangin fobia ini. Pengaruh agama atawa supranatural ama nonton pelem-pelem setan yang nakutin juga bisa jadi gara-garanya. Ketakutan kayak gini ngasih dampak yang kagak ngenakin. Orang yang kena phasmofobia ini bisa jadi kagak bisa sendirian, jia ketakutan ditinggal sendirian kalo di tempat-tempat yang sepi. Udah gitu, dia juga jadi kagak berani sekali di tempat yang peteng. Bakal ngindarin banget tempat kayak gitu, ampe ngeliat kolong ranjang aja kagak berani. Di idupnya, orang ini selalu kebayang-bayang ama gambaran setan. Yang paling parah, orang yang phasmofobia ini kurang tidur, soalnya tiap meremin mata udah ketakutan duluan. Ini yang dampaknya ampe ganggu kegiatan saban ari.


Ampir semue orang pernah ngerasain dimarain. Ame siape aje, bise orang tue, guru, temen, dosen, bahkan orang kagak dikenal sekalipun. Walopun tau, kalo sebagean besar alesan orang marain itu gegara ade kesalahan orang laen, tetep aje nyang kena marah bakal ngerasain takut. Enih jelas bakal tejadi soalnye kagak semue orang kuat dikenain nada tinggi khas orang ngomel-ngomel. Biasanye, takut gegara dimarahin bise bikin degdegan parah, ampe jantung bedegupnye cepet bangat. Badan juge bise panas dingin, apelagi bagian kaki ame tangan. Ude gitu, otak jadi susa bepikir gegara tekenan dari orang nyang marain. Ngejawab susa, kagak ngejawab salah. Belon lagi, dampak jangka panjangnye bise nimbulin rase rendah diri dalem pikiran orang nyang dimarain gegara die nganggep kalo bikin kesalahan ntu sesuatu nyang kagak termaapkan.


Selaen akhir pekan, macet pasti mao menjelang magrib. Nah, waktu itu aye ikut temen-temen suami buat bukber tuh di daerah Bekasi. Nah, kite pada datengnye telat karna au juga alesannye knapa. Pas udeh kumpul kite kan beramgkat bareng-bareng pake satu mobil, trus berangkatnye udeh jam 5. Kaga bakal mungkin dah kekejar tuh ampe Bekasi. Terus, mampir bentaran dong takut magrib di jalan tapi pasti masih di jalan. Beli cemilan kaga terlalu banyak eh bener baru ampe tol udeh magrib, mana macetnye kaga ketulungan lagi. Udeh pada emosi karna pada kelaperan, udeh gitu pake salah alamat bikin makin pada bete. Yaudah akhirnye baru pada makan jam 7 malem dah gara-gara tol Bekasi macetnye kaga ngotak.


Waktu aye jadi Ketua Divisi Hubungan Masyarakat di OSIS pas jamannye aye SMA, aye pernah turun buat berpartisipas bantu korban banjir di salah satu wilayah yang deket dari sekolahannye kite. Pas entu emang musim ujan dan beberape wilayah sayangnye emang rentan kena banjir. Nah make dari entu sekolahannye aye fokus bantuin dan ngasih sumbangin ke beberape wilayah terdeket yang kena dampak banjir paling parah. Nah pas sampe di entu tempat, aer bener-bener masih ngegenang. Mungkin sekitaran setengah betis. Pas aye dan rekan-rekan aye keliling, aye kaget bener. Di pojokan entu wilayah ade tumpukan sampah yang banyak bener. Pantes aje daritadi aye liat ade bungkusan sampah ngambang. Aye bener-bener jijik liat entu tumpukan sampah.


Enyak aye entu yakin bener kalo aye bakalan diterima di Perguruan Tinggi Negeri. Aye bener-bener seneng soalnye enyak aye percaya sama aye, kalo aye bisa keterima di entu universitas paling top. Aye pun ikutin 4 jalur penerimaan entu universitas top, tapi sayangnye, aye kagak diterima lewat jalur mane pun. Aye pun akhirnye nyoba gap year buat les supaye bisa nyiapin buat ujian selanjutnye nanti. Eh tapi kagak tau kenape, aye akhirnye kayak nyerah gitu buat dapetin entu universitas top. Akhirnye aye berhenti les dan kagak ngejer entu universitas top, malah kuliah di tempat laen. Aye bener-bener sedih karena ngecewain enyak aye yang berharga.


Udeh memiliki istri dan satu anak, kagak membuat Abdullah (35) menjadi suami setia. Saat istrinye, Novi (30) pulang kampung, die malah berselingkuh dengan Anis, gadis yang jauh lebih muda. Namun sialnye, gadis selingkuhannye ntu ternyata maen serong dengan lelaki lain. Pria yang memiliki kios telepon selular ini, langsung naik pitam saat mendapati selingkuhannye sedang bermesraan dengan Beni (23) di kamar kos di Kemanggisan, Jakarta Barat. Dengan membabi buta, Abdullah langsung melayangkan pukulan ke wajah pria ntu. "Pelaku memukul dua kali ke arah muka dan dua kali tendangan ke perut. Dia cemburu melihat pasangan selingkuhannye ntu berselingkuh. Dengan kondisi mata merah, dan luka di wajahnye, Beni langsung melaporkan kejadian yang dialaminye ntu ke pihak berwajib. Polisi langsung bergerak cepat menangkap Abdullah. "Kita langsung tangkap pelaku, beruntung Anis tidak jadi sasaran kemarahan Abdullah," katanye. Menurut Sugeng, saat diperiksa petugas, Abdullah mengaku udeh lama berhubungan dengan Anis. Perkenalannye berawal ketika Anis sering membeli pulsa di kios Abdullah. "Anis sering beli pulsa di kiosnye Abdullah,". Akibat perbuatannye ntu Abdullah kini pelaku meringkuk di tahanan Polsek Metro Palmerah. "Pelaku kami tahan dengan tuduhan melakukan penganiayaan," tandasnye.


Pêngalaman ênih bêrawal wayah Azizah mao ninggalin Lijiang mênuju Shangrila. Diah pêgi ngêgunain bus antêrkota. Buat mênuju Shangrila dibutuhin waktu 4–5 jêm pêrjalanan. Karna udah ngêjadi kêtumanan, Azizah sêlalu pèngèn kêncing sêbêlon pêgi. Tujuannyah, biar ora ngêrèpotin di pêrjalanan nanti. Wayah masup jamban, diah kagèt ngêliat kondisi jamban di sonoh. Mênurutnyah, ênih jamban têrcêbrik nyang pêrnah diah liat. Jamban di sonoh tibang punya sêkat sêtinggi dêngkul sêrta ora ada aèr ama pêncètan pêranti nyèblok, bahkan tisu ajah ora ada. Awalnyah, Azizah pèngèn ngurungin niat buat kêncing di mari. Tapi, risikonyah diah kudu nahan kêncing ampè lima jêm kê dêpan. Bujug bunèng! Akhirnyah, dêngan bêrat ati, Azizah kêncing juga dêngan cara nahan napas sêmampunyah.


Bahagia onoh bisa amat sêdêrhana. Hal-hal nyang mungkin kêliatan kêcit ama sêpèlè, justru bisa jadi sumbêr kêbahagiaan nyang ora bisa dipontên makè apah go. Bêgonoh juga dalêm ikêtan pêrsahabatan. Mungkin êluh pêrnah ngalamin atau bêrada di situasi kèk ênih, yakni wayah êluh ujug-ujug kêtêmu ama têmên lama dan ternyata diah ora bêrobah acan. Ontong mêntang-mêntang udah lama ora kêtêmu, êluh malah kaku. Coba dah mèsêm ama sapa duluan têmên lama êluh onoh. Mèsêm adalah lèngkah paling gampang buat ngêmulè nyaèrin suasana, apahlagi kalu têrnyata êluh ama diah masing bisa ngêrasain kêrêsêpan nyang sama, masing bisa kêtawa barêng, ama masing bisa jail sama kèk dulu. Hal onoh udah cukup ngêgambarin arti bahagia nyang sêsungguhnyah.


Ada emak-emak yang lagi keluar rumah buat ibadah. Pas lagi di luar itu jia kagak tau kalo di rumahnya lagi ada rampok. Si penjahat nyekep suami ama anaknya. Penjahat itu nyelonong ke rumahnya abis ngancurin gagang pintu ampe pada rungkad. Suaminya ngira kalo suara pintu ama langkahan kaki itu kirain orang tuanya yang baru nyampe rumah. Jia kagak tau kalo yang naek orang laen. Dari suara kakinya itu ngarah ke atas. Pas suaminya lag nemenin anak wadonnya di kamar, penjahat itu masuk ke dalem kamar. Si penjahat ini masuk kamar masih pake kupluk ama helm di palanya. Pas udah di dalem kamar, penjahat itu nodongin piso ke suami ama anak wadonnya. Suaminya ditodong biar ngasih duit ke penjahat. Abis itu, suaminya bilang kagak punya duit. Di sono, anak wadonnya juga nangis kejer, kagak berenti-berernti, gara-gara ngeri ngeliat penjahat. Pas disekep gitu suaminya geget ketakutan, mikir juga bakal mampus di tempat. Pas istrinya udah nyampe rumah, jia liat banyak bandanya yang digondol. Ada brangkas, laptop, hape, sepatu kerja, ama dua piso yang gede ama kecit. Abis itu, jia langsung laporin kejadian itu ke polisi.


Ceritanye pas Hari Raya Idul Adha, aye ke rumah nenek-engkong aye karena di sono udeh banyak sodara-sodaranye aye. Terus pas sampe sono, adek-adek sodaranye aye pengen ngeliat penyembelihan hewan kurban. Akhirnye aye pun nurutin kemauan mereka buat liat. Nah pas sampe sono, aye langsung disuguhin sama tumpukan kotoran sapi yang bener-bener banyak setumpuk dan baunye bener-bener parah. Entu tumpukan hewan kurban sapi warnanye ijo tua, ijonye gelap, dan bener-bener kayak setumpuk gede gitu. Di atasnye banyak lalet yang terbang. Baunye pun bener-bener parah. Jelas aje aye jijik bener sama entu kotoran hewan dan bahkan ngerasa mual pengen muntah saking jijik dan baunye.


Kudu diinget kalo nyetir bagusnye kagak terus terusan ade di lajur kanan nyang dipake cuman buat dahuluin. Bawa mobil dalem kecepatan nyang tinggi di lajur kanan dapet bikin nyang bawa kendaraan susah ngantisipasinye bahaya nyang mungkin aje ade di depannye. Misal aje, waktu bakal ade kendaraan nyang pindah lajur, atawa berhenti dadakan. Kecepatan nyang tinggi ntu ude barang tentu bikin pengemudi kagak punye waktu nyang cukup buat ngurangin kecepatan apelagi nghindarin kendaraan depannye. die jelasin hal nyang wajib diperhatiin ame pengemudi mobil nyang berkenda di jalan tol kalo lagi ujan. Tujuannye ntu kalo sebise kite buat ngurangin potensi terjadinye cilaka di jalan tol. Selanjutnye nyang kedue, pengemudi juge kudu jaga jarak aman ame kendaraan nyang laen, Jadinye ade ruang buat ngantisipasi ame rase ngejaga keselamatan bersame.


Tumpukan sampah yang bejibun membuat orang suka jijik melihatnye, karena selain kaga enak dilihat, bau juga tentunye. Hal ntu tersebut terjadi di Jembatan Sido Dadi, Jl. Pedan-Trucuk, Kecamatan Pedan, Klaten, Selasa (24/5/2022). Pemdes Sumber, Kecamatan Trucuk mengimbau warga kagak membuang sembarangan ntu sampah di lokasi ntu tersebut. Berdasarkan pantauan dari Solopos.com, di sebelah utara, dan selatan jembatan terlihat sampah menggunung hingga menimbulkannye ntu bau kagak sedap. Jembatan Sido Dadi merupakan batas wilayah antar Kecamatan Trucuk dan Kecamatan Pedan. Kepala Desa (Kades) Sumber, Kecamatan Trucuk, Kuwatno, mengatakan pemerintah desa (pemdes) sudah mengimbau kepada masyarakat agar kagak membuang sampahnye ntu sembarangan di sepanjang jembatan. Hal ntu berlaku, baik warga Sumber, dan warga yang melintas di Jembatan Sido Dadi desa setempat.


Sebelom kite masupin anak ke sekolah juga mesti tau tuh asal usulnye. Gimana lingkunganye terus sekolahnye aman apa kaga. Trus gimana guru-gurunye dalem ngajarin anak. Apalagi sekola SD pan anak masih kecil jatohnye. Jangan ampe anak kite lepas dari pengawasan kite. Pokoknye selalu pantau tuh dalem bertemen juga. Buat anak tuh terbuka ama kite biar kalo ada apa-apa die kaga sungkan buat ngadu.  Trus juga kite harus awasin tuh kalo anak udeh maen gadget soalnye bisa jadi anak kite nyang kasar ama orang gara-gara tontonannye. Pokoknye selama anak belom punya keluarga kite mesti terus dampingin dan emang masih jadi tanggung jawab kite.


Manusia yang hidup di dunia pasti mengetahui kalau selalu berdampingan dengan makhluk halus dan hantu. Meskipun hidup berdampingan dengan hantu, tetapi tidak semua orang bisa melihat hantu secara langsung. Ada beberapa orang yang benar-benar memiliki kemampuan untuk melihat hantu, tetapi ada juga orang yang hanya bisa merasakan kehadiran hantu. Akan tetapi, sebagian orang lainnya pernah merasakan kehadiran hantu dan melihat hantu tanpa sengaja. Ketika kamu sudah melihat hantu, sebaiknya secepat mungkin untuk berdoa sambil meminta perlindungan kepada Tuhan Yang Maha Esa. Dengan berdoa, kita akan memiliki keberanian dan membuat pikiran, sehingga rasa takut ketika melihat hantu akan berkurang. Dengan mental yang berani, maka rasa takut akan menghilang


Mintalah maaf atas tindakan kite yang salah, misalnye kesalahan di kantor yang menimbulkan bejibun masalah. Perasaan dipermalukan sering kali diakibatkan oleh "harapan atas kinerja" yang berarti pengharapan atas kemampuan kite ntu mengerjakan tugas tertentu dengan baik. Semakin tinggi harapan ntu, semakin keras "hukuman" yang akan dijatuhkan jika kite gagal menyelesaikan tugas tersebut. Dengan demikian, tingkat harapan atas kinerja yang sehat adalah suatu hal yang penting. Kegagalan adalah bagian dari proses belajar, jadi jangan terlalu menekan diri sendiri, dan jangan biarkan orang lain juga menekan kite. Sikap pantang menyerah, dan memaafkan diri sendiri sangatlah penting saat kite membuat kesalahan. Merasa bersalah atas suatu tindakan dapat membantu kite mempelajari permasalahan pada perilaku kite, namun cukup hanya ambil pelajarannye, dan singkirkan perasaan dipermalukan. Tanyakan pada diri sendiri apakah kite bakalan mengulangi tindakan yang sama lagi. Jika kagak, hal ntu berarti kite benar-benar menyesalinye.


Orang yang ngalamin agoraphobia kalo kelamaan juga bikin kagak nyaman idupnya. Kalo udah ngerasa kagak enak begini, orang yang kena agoraphobia kudunya langsung pereksain ke dokter. Kalo kita terbuka ama gejala yang kita alamin, dokter juga bakal pereksa lebih dalem lagi. Dokter bakal ngecek badan ama pereksa laen, kaya cek darah. Biar ketauan kalo itu bukan penyakit laen. Kata dokter, orang yang keserang agoraphobia ini kalo udah ngalamin rasa ngeri yang kelewatan itu ampe 6 bulan lebih. Ngalaminnya di kondisi-kondisi tempat kebuka kayak parkiran, ketutup kayak lif, bediri di antian yang rame banget, make angkot atawa kendaraan umu, ama sendirian di luar rumah.


Sebenernya ketakutan kita ama satu hal, kayak takut gara-gara sekarat itu boleh masuk ke serangan panik. Serangan ini katanya kagak ngebahayain, cuman rasanya nyelekit buat orang-orang yang ngerasain. Bagusnya, kita bisa ngatasin kalo serangan itu dateng. Pertama, kita bisa ngendaliin rasa ngeri. Caranya, kasih pikiran kita kalo semuanya pasti bakal cepet abis. Tadi kita udah liat, kalo serangan panik itu kagak bahaya. Jadi, kita bisa yakinin diri sendiri, semuanya baek-baek aja, kalo itu cuman perasaan yang dateng sekejep. Kedua, minta bantuan orang deket. Kalo pas lagi dateng serangan panic itu, di sekitaran kita lagi ada famili atawa temen, kita ceritain apa yang lagi kita rasain. Ketiga, kendaliin napas pelan-pelan pas rasa panik mulai nyerang. Keempat, kejepin mata barang bentar pas ngerasa lingkungan lagi rame yang bikin panik makin jadi. Nutup mata itu biar kita konsentrasi. Kelima, lakuin relaksasi otot kayak yang di tangan atawa leher. Terakhir, bayangin tempat cakep yang nyenengin, kayak di pantai atawa gunung.


Kematian putri kami sewaktu baru berumur 8 minggu, dari infeksi telinga waktu umur 6 minggu yang sesuai dengan anjuran umum kedokteran Belanda setelah diperiksa rekan dan kawan kami, seorang dokter kanak-kanak juga berasal dari Indonesia, tidak diberikan antibiotika lantaran sudah dengan sendirinya keluar nanahnya. Dua hari setelah itu waktu aku pulang melihat dia demam tinggi, tidak sadar lagi, badannya tegang kebelakang, nah jelas dia kena infeksi selaput otak (meningitis), bakteri dari telinga melalui edaran darah keselaput otak itu. Langsung saya tilpun kawan kami itu, sambil bayi kami kami bawa de RS saya sendiri dimana beliau juga bekerja. Diagnosa saya benar, setelah satu malam putri kami dipindah ke bagian perawatan intensif kanak-kanak RS universitas Amsterdam. Waktu itu saya melayani bagian perawatan intensif dewasa di RS sendiri, sehingga sadar risiko mennggalnya tinggi sekali… Di Amsterdam ahli intensive care kanak-kanak baik sekali, siang malam sering hadir, selalu bersedia menjawab apa yang kami perlu tanya, lantaran rekan RS saya sewaktu itu berlibur, tidak mungkin saya tidak masuk kerja, pagi hari masuk kerja, jam 2 siang ke RS bayi kami, sedangkan sang istri seharian disana, sering-sering membawa putra kami yang waktu itu berumur 2,5 tahun.


Terdapat video amatir yang direkam oleh salah satu akun twitter @sethrash666, di dalam video tersebut terdapat ribuan driver ojek online memadati outlet Mie Gacoan, mereka menyuarakan rasa marah dan kesal terhadap pelayanan kurang baik dari pihak karyawan outlet. Menanggapi hal tersebut Kapolsek Gondokusuman, AKP Surahman memberikan keterangannya, dimana masalah tersebut adalah kesalahpahaman antara pihak driver ojol dan juga pihak karyawan Mie Gacoan. "Kesalahannye ntu ada masalah dengan pesanannye, kemudian dari manajemen itu diganti ganyemannye, tapi mungkin karena kekesalan ojol yang menunggu lama kemudian dari pihak ojol menendang kursi lalu ada juga suara atau perkataan yang tidak pantas dan terjadi kesalahpahaman," tutur Kapolsek Gondokusuman Kompol Surahman. Selanjutnye, diketahui pihak management telah bersedia untuk memperbaiki sistem pelayanannye, dan juga sistem antriannye agar kagak terjadi kembali hal serupa dan, serta diharapkannye pelayanannye menjadi jauh lebih baik.


Sungguh cemas, bingung, dan perasaan lainnye campur aduk karena di tinggal bus kaya udeh bingung harus ngapain lagi gitu. Dan pada akhirnye kami menelpon pihak bus. Ternyata yang salah adalah bus kagak masuk ke dalam garasi, melainkannye ntu bus ada di belakang bis-bis lain. Kagak keluar dari jalur keluar bis-bis seperti biasanye, sehingga kami berdua bingung dan tidak tahu. Akhirnye pihak bus menelpon ke kernet bus yang sudah berangkat ntu, untuk mau menunggu kita di Gempol arah ke Kota Bangil. Kagak ada waktu lagi, selain untuk mengejar bus sampai ke kota Bangil, akhirnye bus ntu mau nunggu kite, dan udeh sampe Bangil lanjut dah ke Mataram.


Dampak perceraian juga nyantanye kaga baik buat lingkungan anak, anak yang tau orang tuanye cerai bakal mungkin lebih tertutup ama lingkungan. Supaya anak lebih percaya diri kite sebagai orang tua mesti bantu anak kite. Caranye kite bisa cermin nyang positif buat anak. Terus jangan lupa buat jaga kedekatan ama anak kite. Selaen itu, kite mesti mantau perilaku anak di sekolah. Sebagai orang tua, selaen minta didengerin, kite juga mesti jadi pendengar nyang baik buat anak kite. Mesti diperhatiin juga kalo anak mesti tau kondisi orang tua knapa bisa cere, gunain bahasa nyang anak gampang ngarti. Kalo pun jujur ama anak, tapi kite kaga boleh tuh jelek-jelekin pasangan biar anak kaga benci ama orang tuanye.


Pengunjung di Terminal I Bandara Juanda, Surabaya ternyata sering salah masuk jamban. Pengunjung laki-laki sering keliru masuk ke jamban wadon. Bêgonoh go sebaliknya. Untung, sêbêlon telanjur masuk, mêrèka diingatkan olèh dua petugas pelayanan kebersihan, Lukis Jalasena ama Sulistyawati. Memang, sêlaèn sebagai petugas kebersihan, Lukis ama Sulis punya gawèan sebagai ''penjaga gawang''. Ya, mêrèka menjaga pintu jamban di depan pintu keberangkatan umrah Terminal I Juanda supaya pengunjung ora salah masuk. Selama sekitar delapan jêm, Lukis ama Sulis berdiri di sana. Ditinggal agak lama, pasti ada nyang salah masuk. Keduanya mengaku ora tahu pasti apah penyebab banyaknya pengunjung salah masuk. Mayoritas langsung nyelonong ajah, tanpa melihat papan penanda di atas pintu jamban.


Kêtumanan ngupil kurang dianjurin olèh para ahli kêsèhatan, têrutama doktêr spèsialis THT. Tapi, kalu dibagènin, upil di rongga idung rasanyah èmang amat ora kêrasan. Ngupil bukan atu-atunyah cara buat ngêrêsikin idung dari upil nyang ngêganggu. Dalêm Islam, bisa sêmbari wudu. Wayah wudu pan aèrnyah bisa pêranti ngêrêsikin mulut ama idung, diirup lalu diêmbusin rosa-rosa. Bagi agama laènnyah, cara nyang sama go bisa dilakuin wayah mandi atau cuci muka. Prinsipnyah sama, yakni ngêbasahin rongga idung biar upil nyang sêmula kêras ngêjadi lêbih lêmbèk ama gampang lêpas dari tèmbok rongga idung. Tapi, baè-baè, pastiin aèrnyah rêsik ama ontong ampè kêirup kêbangêtan dalêm. Cara laèn nyang bisa dilakuin adalah dêngan ngêntakin napas rosa-rosa liwat idung tanpa ngêbasahinnyah dulu.


Ciri-ciri orang yang gugup antara lain, mukanye berubah jadi memerah, suara, dan tubuhnya bergetar, jantung berdetak lebih cepat, berkeringat, sakit perut, pusing, maupun nafas lebih pendek. Kejadian tersebut muncul karena respon alami dari tubuh di mane saat ntu kondisi adrenalin kite terpacu saat diri kite ntu merasa terancam. Meskipun gugup, atau demam panggung kagak memberikan ancaman nyata secara fisik, namun bisa membuat seseorang membuat pikirannye kosong mendadak saat berada di depan publik. Hal ntu sungguh sangat disayangkan, untuk ntu makanye kite perlu meghindari demam panggung, dan menjadi percaya diri ntu sendiri awal emang kagak mudah, tapi harus dibikin menyenangkan, dan tentu aje dapat dipelajari.


Kalo ngomongin perkara cerei ntu salah satu hal nyang dihindarin banget kalo kite berumah tangga. Misal jalan buat cerai nyang bakal diambil kalo kiranye kedua pasangan ude kagak bise pertahanin rumah tangganye lagi. Nah sebelo ntu kejadian kayanye perlu ade upaye buat ngjage keutuhan rumah tangganye,  Ade banyak bangat caranye biar kite kehindar dari perceraian. Salah satunye ade tips buat njaga keutuhan rumah tangga. Tipsnye biar kagak sampe kejadian atawa perceraian nyang satu eni, salah satunye hal nyang paling gampang emang semue pasangan suami istri kudu ame wajib ngelakuin ntu saling ngobrol satu sama lain. Komunikasi nyang bermasalah sering banget nyang nyebabin cikal masalah suatu hubungan, jadinye dibutuhin komunikasi nyang bagus biar pernikahan bise dapet langgeng.


Kalo ngeliat coa kita biasanya langsung geli. Belom lagi kalo jia terbang. Ngeri banget nemplok ke badan, apalagi kalo ampe ke congor. Udah begidik aja ngayalinnya. Kalo tah jia lagi nongol, kita sering kelimpungan kudu ngapain, soalnya jia kalo begeraknya gesit banget. Lantaran begitu, kita sering ngegeprek aja coanya. Cuman, pas abis digeprek badannya megrek. Bikin nambah geli lagi liat pas megrek gitu jia ngeluarin kotoran kayak tai. Cuman pada bilang kalo yang keluar gitu bisa jadi bakalan anaknya. Sue banget kalo udah ampe begitu. Pas kita mau bersiin megrekannya juga geli banget. Enek banget ngelongoknya. Abis ngebersiin, langsung dah elapin ubinnya, terus cuci lengen.


Menurut aye dulu mah kalo ama temen jijian tuh kaga wajar, ya namanye aye tinggal di kampung jadi belom ade tuh rasa jijik-jijik buat kena liur orang karna di 1 alat makan. Dulu pas SD aye malah bingung ade temen aye nyang sombong banget karna kaga mao pisa gabung ama orang. Boro-boro 1 tempat alat makan atau minum, ngobrol ama orang aje mesti berjarak. Cuman kan kalo kite keliatan banget kaya gitu kan kesannye jadi sombong trus belagu. Jadi kudu ekstra buat ngasih tau anak kecil juga. Boleh jijian tapi harus sopan juga ama orang, jangan terlalu keliatan banget tuh jijiknya.


Orang nyang gaweannye kantoran di daerah perkotaan kaya jakarte ade aje ceritaan suka ame dukanye. Ade kalanye rutinitas nyang lumayanan bejibun ame bikin capek badan ampe bikin pikiran mumet. Apanan di sisi nyang laen, hasil nyang didapet dari hasil kerja keras nyan bagus terus ngebanggain juge. Kehidupan nyang serba kudu gerak cepet ame kudu didukung ame fasilitas nyang paling bagus, Apelagi kalo ude milih lokasi kost selame kite netep di perkotaan. Kalo kite gawe kantoran disarankan buat tinggal di lokasi yang dekat ame tempat kite begawe, apelagi kalo  milenial nyang milih tinggal di kost sendirian. Kelebihannye nyang pertama kite bise dapet ntu efisiensi ongkos nyang kite keluarin sehari-hari. kayak nyang kite tau, ongkos idup di kota-kota besar kagak murah. Kalo kite milih lokasi kost nyang jauh dari tempat kite begawe, ude barang tentu bakal ade biaya tambahan nyang bakal dialokasikan buat transportasi, mau kite gunain sarana transportasi umum atawa kite bawa kendaraan sendiri.


Ada bêbêrapah cara dalêm ngêlola èmosi. Pêrtama, ngêlakuin pêmilihan situasi. Misalnyah, saban ngêliat dialog politik di tipi kita gampang kêpancing èmosinyah. Mangka, sêbaèknyah hal onoh dihindarin. Kêdua, ngêmodipikasi lingkungan. Misalnyah, wayah ngêrasa galau, kita bisa nata ulang pangkèng supaya lêbih bêsêmangêt. Kêtiga, ngêrobah diri dèwèk, salah atunyah dêngan ngêrobah pêmikiran têradêp suatu pêrsoalan. Misalnyah, wayah diputusin gacoan puguh ngêrasa sêdih. Buat ngurangin kêsêdihan bisa bêpikir mungkin onoh bukan jodoh guah, mungkin nantinyah guah bisa dapêt nyang lêbih baèk. Kêêmpat, ngalihin pêratian. Misalnyah dêngan ngêliat tayangan komèdi, jalan-jalan, atau ngêlakuin hobi buat ngalihin èmosi. Kêlima, ngambil jarak dari èmosi nyang dirasain. Ngambil jarak ênih juga bisa dêngan nyugèstiin diri. Misalnyah, kita kudu ngêjadi tuan buat èmosi kita. Kita kudu bisa nguasain èmosi ama bagènin diri kita dikuasain ama èmosi.


Pas masih muda, pernah ada acara di satu kampung di Jogja. Waktu itu, banyak mahasiswa dari macem-macem kampus ama macem jurusan. Jadi, belom tentu saling kenal lantaran rebuan mahasiswa yang ikut itu. Semuanya pada tidur di tenda masing-masing yang udah disiapin ama panitia. Nah, di bagian depan deket gerbang masuk banyak tenda gede yang udah kosong, soalnya itu cuma buat bagian ngumpulin banda peserta pas awal masuk. Hari kedua, pas malem, pas lagi jajan ama temen-temen. Sembari bawa makanan, sembari nyari tempat yang enak buat ngamparin makanan. ketemu satu tenda gede kosong yang masih keliatan dari luar. Tenda itu punya dua bukaan. Pas lagi ngebuka itu, di sebrang atawa di bukaan yang satunya, ada 1 wadon ama 1 laki yang duduk. Bener-bener cuman ada dua orang itu di dalem tenda yang segede gaban. Ngeliatnya kaget, jia pada yang beduaan, kita yang ngerasa ngeri gara-gara takut dosanya.


Hidup terkadang memiliki sebuah risiko yang perlu diambil, kalo bahasanye ntu idup itu kudu memilih. Hanya aje, karena takut mengambil resikonye terkadang kita lebih suka berdiam diri di zona nyaman. Hal ntu disebabkan karena takut untuk melangkah ke tingkat selanjutnye, khawatir dengan suasana yang baru, dan sebagainye. Padahal, jika tidak dilakukannyr secara perlahan-lahan, bakalannye akan menyesal akan kesempatan lebih baik yang mungkin akan ditemukan di luar sana. Kaya halnye waktu ntu nyesel banget kaga nyoba tes ujian tulis jadi kaga tau dah bisa ape kaga keterima di jurusan kuliah yang kite mau, akhirnye berhenti di tempat kuliah dengan setengah hati.


Film ntu diangkat dari pengalaman pribadi mahasiswa yang sedang melakukan Kuliah Kerja Nyata (KKN) di sebuah desa di Jawa Timur. KKN di Desa Penari bercerita tentang 6 mahasiswa ya ntu Nur (Tissa Biani), Widya (Adinda Thomas), Ayu (Aghniny Haque), Bima Achmad Megantara, Anton (Calvin Jeremy), dan Wahyu (M Fajar Nugraha) yang melaksanakan kegiatan KKN di desa yang menyimpan kisah misteri. Film arahan sutradara Awi Suryadi berdurasi 2 jam 1 menit dengan menyajikannye cerita horor yang diakui pernah dialami Sebagian orang, seperti saat dua orang diantara mereka menghadiri pesta yang diketahui adalah pesta dari bangsa jin. Suara gamelan dan lainnya. Film ntu full menyajikannye jumpscare di tiap-tiap adegannye, membuat penonton sering dibuat ‘kaget’ saat menyaksikan film tersebut.


Kalo perabotan di rume kebanyakan make nyang kayu, baenye taro di tempat nyang emang kena sinar cahaye. Bagusnye, si, cahaye matehari langsung. Cuman, kalo suse, minimal bangat cahaya lampu, dah. Soalnya, kalo ditaro di tempat gelap, nyang otomatis hawanye bakal lembab, ntu bakal jadi sarang serangga nyang makanan utamenye kayu, nya ntu rayap. Serangga enih warnenye putih agak cokelat gonoh, mirip-mirip kecoa, tapi lebi cungkring. Demennye ngumpul di kayu nyang lembab, terus bekoloni gituh. Ngeliat semut kecil-kecil bekumpul aje kadang kite jijik, enih lagi ngeliat persi kecil dari kecoa beranak-pinak di perabotan rume nyang bahannye kayu. Udeh, mah, ngerusak, bikin mual lagi ngeliatnye gegara bekumpul banyak gituh.


Rasa-rasanyah idup sêring ora adil. Mao sèwot, tapi pêgimana. Nah, lèngkah pêrtama nyang bisa dilakuin wayah ngêrasa idup ênih ora adil adalah nyadarin diri dèwèk têntang idup nyang mungkin sêmrawut ama ancur. Buat bêbêrapah saat, êluh bakal ngêrasa sêdih, sèwot, ama ngêrasa ora pantês ngênêrima sêmuanyah. Sêtêlah nyadarin kêoraadilan nyang têrjadi, liat lagi, ada ora kêrugian dari kêoraadilan onoh? Kalu ora bêgonoh ngêrugiin, lêbih baèk lupain. Jonjon ama pokus pada sêsuatu hal nyang mênarik bakal lêbih nguntungin. Kalu ada kêrugian nyang danta, bêrsikaplah têgês. Ngomong dêngan bêrani ama dantain sêcara baèk-baèk têntang dampak nyang disêbabin dari kêoraadilan onoh kêpada nyang bêrsangkutan.


Jijik sama ntu ganyeman yang udeh busuk merupakan perasaan yang muncul secara alami, dan setiap orang pun pasti mempunyai naluri untuk merasakannye. Artinye, respons ntu muncul begitu aje, tanpa perlu kite pelajari. Bahkan, anak kecil pun udeh bisa memiliki perasaan ntu bila melihat, atau kagak sengaja menyentuh sesuatu yang menjijikkan baginye. Perasaan jijik bergantung pada pengalaman, sosialisasi, kepribadian, dan konteks. Ntu merupakan emosi yang sangat kompleks, dan rumit, dan ada peran otak yang memunculkan perasaan tersebut. Adapun bagian otak yang berperan memproses perasaan ntu, ya ntu insula anterior. Bagian otak ntu juga memproses empati serta bagaimana tubuh melindungi diri dari hal-hal yang membuat kite kagak nyaman.


Ade yang jualan sushi dengan harga yang sesuai sama mahasiswa kelas kere kayak aye. Nah karena aye doyan sushi, tapi kalo beli sushi entu harganye lumayan mahal, aye pun jadi tergoda buat jajan sushi di tenda kaki lima belakang kampus aye. Tempatnye emang rungsep, kotor, berantakan, kagak terang, sempit, dan pinggir jalan. Secara letak emang kagak higienis. Tapi sejauh enih kalo aye beli badogan dari entu tenda baek-baek aje badogannye, bersih sih keliatannye, hehe. Nah tapinye pas aye beli entu sushi murah, pas aye buka kotaknye, aye kaget bener sekaligus jijik karena entu badogan kotor bener. Di entu sushi kayak ade bulu-bulu kecil keriting gitu. Ape coba? Nah sialnye aye udeh sempet badog entu sushi. Bener aje deh aye muntah karena entu badogan kotor yang ngejijikin.


Waktu kecil dulu, di belakang rumah ada sumur buat orang kontrakan. Kalo lagi mati lampu keran di rumah kagak keluar aernya. Bagusnya masih aer timba yang kagak abis-abis aernya. Jadi, kalo mati lampu gitu, saban mau mandi ke belakang rumah nimba dulu. Waktu itu, sore-sore pengen mandi. Abis minta timbain aernya langsung masuk buat mandi. Selese mandi kaget banget di luar banyak orang laki pada ngantri mau nimba. Untungnya udah pake baju rapet. Malu ama kesel banget rasanya. Nyampe rumah langsung ngomel ama emak, gara-gara kagak ditungguin di luar. Soalnya sumur itu emang buat sapa aja, kagak laki, kagak wadon. Abis gitu, kalo mandi pasti minta tungguin emak.


Hal yang paling menyedihkan ketika sudah nyaman dengan pekerjaan kita, dalam beberapa macam hal keadaan yang udeh ada di kantor. Seperti halnye ya ntu jarak dari tempat tinggal ke kantor jaraknye mudah ditempuh, banyak kendaraan umum yang bisa digunakan sehingga menghemat biaya. Kemudian, sistem kerjanye yang sesuai, suasananye kantor yang ajib menenangkan, dan yang paling utama lingkungan kerha, seperti atasan kite, teman dan lainnye sangat bisa diajak kerja sama, jadinye bikin kite jadi nyaman di ntu kantor. Dan yang terakhir gajinye, sebenernye untuk beberapa orang gaji yang utama tapi kalo gaji banyak hati kaga bahagia buag ape kalo menurut aye pribadi. Kantor yang memfasilitasi segala macemnye membuat karyawan bakalan betah kerja di ntu tempat. Hal yang udeh bikin nyaman ntu membuat kita jadinye susah keluar dari zona nyamannye. Akhirnye sampe di satu titik kantor yang udeh kita cintai, mengeluarkan kite, sedih banget pasti rasanye, dan kecewa apelagi sistemnye PHK yang tiba-tiba sungguh mengejutkan, tapi ya mau begimane lagi yekan.


Elu punya pengalaman ngejijikin karena kena ludah? Aye pernah kena ludah. Parahnye, yang ngeludahin aye entu bukan manusia, tapi monyet. Ceritanye pas aye kecil, aye diajak encing aye buat ningkring sore di vila deket rumah neneknye aye. Nah di entu vila ade lumayan banyak hewan. Aye pun mampir ke salah satu kandang buat ngeliat monyet berbulu terang. Tapi baru aje aye liatin, entu monyet ngeludahin aye. Jelas aje aye jijik bener kena ludah. Tapi ternyate, ludah emang bisa bikin kite jijik. Ludah orang laen aje ngejijikin, gimane kabarnye aye yang kena ludahnye monyet? Wajar aje kan, aye ngerasa jijik bener dan bahkan sampe kagak mau make entu baju yang diludahin monyet?


Dari tujuh orang nyang sidang skripsi, sisa Rambio ama Rizky nyang nunggu pêngumuman kêlulusan. Dosènnyah ngomong kalu ada atu orang nyang ora lulus, yakni Rambio. Rambio ora pêrcaya karna ngêrasa bisa wayah prèsêntasi ama tanya jawab. Diah pun ngêyakinin dosènnyah bêrulang kali. Dosènnyah ngêjawab dêngan serius kalu kêputusan nyang dikêjanyah udah bulêt. Rambio pun disuruh kuar. Têmên-têmênnyah pada nanyain dia lulus atau ora. Rambio bilang bahwa dirinyah ora lulus. Wayah Rambio lagi duduk ngêrasain kêsêdihan karna ora dinyatain lulus, dosènnyah kuar dari ruangan sidang ngasih lêmbaran surat hasil ujian skripsi. Têrnyata, Rambio lulus dêngan pontên A. Dosènnyah tibang ngê-prank Rambio. Mulanyah Rambio êmpêt sêkaligus sêdih, tapi akhirnyah diah plong juga karna lulus dêngan pontên muasin.


Elu pernah liat muntahan? Muntahannye orang atau hewan? Aye pernah liat muntahan hewan piaraannye aye pas kecil, ya entu anak kucing. Pas elu liat muntahan, reaksi elu gimane? Kalo aye pas ngeliat entu muntahan anak kucing, aye langsung jijik banget dan mual. Padahal sebelomnye aye demen bener sama entu anak kucing. Tapi pas die muntah, aye langsung keluarin die dari rumah. Soalnye aye bener-bener jijik banget sama muntahannye dan ngeri die muntah lagi. Dan jijik sama muntahan entu hal yang wajar. Soalnye, salah satu hal yang bikin munculnye rasa jijik entu adalah hal-hal yang berasal dari tubuh, salah satunye muntah. Jadi, wajar aje aye sejijik itu karena muntahan anak kucing.


Namanyah Vèra. Diah adalah sêorang ênyak baru buat bocah wadonnyah nyang bêrnama Kayla. Udah atu taun mêrèka ngêjalanin idup di Bonn, Jèrman. Singkat cêrita, bêrawal dari lakinyah, Yusuf, nyang milu program praktikum di Deutsche Welle ampè ngêlanjutin studi S2 di Jèrman. Mêrèka èmang masing baru ngêjadi pasangan laki bini. Sêpulu ari sêtêlah kawin, Vèra milu Yusuf kê Jèrman. Girang bangat rasanyah udah kawin langsung dikaruniain sêorang bocah. Awalnyah diah bênêr-bênêr kêlimpungan acan nyari doktêr kandungan, rumah sakit, ama laèn-laennyah. Prosèsnyah puguh amat bêrbèda ama di Indonèsia. Tapi, têrnyata amat gampang di sonoh. Di Jèrman saban warga wajib punya kartu asuransi sêhingga diah tibang ngêluarin kartu ontoh tanpa ngocèk biaya apah-apah lagi.


Elu pernah dipukul tanpa elu tau alesannye? Jun pernah. Die baru aje selesai ngerjain tugas kelompok dan mau jalan ke perusahaannye. Eh tapi kagak taunye entah dari mane, ade beberape orang yang langsung mukulin die. Jun berusaha ngelawan dan sambil marah soalnye die dipukul tanpa dikasih tau ape alesannye. Untungnye, kedelapan temennye muncul, Ternyate si Ken dan Orlan ngeliat Jun dikeroyok. Mereka emang kagak langsung bantuin, tapi neleponin temen-temennye yang laen dulu. Mereka kan bukan jagoan. Nah akhirnye Jun dan kawan-kawan berhasil menang. Jun pun marahin mereka semua para tukang ngeroyok yang mukul die. Katenye mereka kesel sama Jun. Jun pun marah karena dipukul buat alesan kagak jelas gitu.


Banyak yang kagak engeh kalo trauma bisa kena siapa aja. Banyak yang kagak engeh juga kalo trauma ini kagak cuman satu jenis yang ada di badan atawa dibilangnya trauma fisik. Selaen trauma fisik, ada juga trauma psikologis. Secara umum, trauma psikologis itu dibagi jadi 3 macem, ada trauma akut, trauma kronis, ama trauma kompleks. Trauma akut dateng gara-gara satu kejadian berbahaya yang bikin stres. Trauma kronis itu ngalamin ama ngadepin kejadian yang keulang terus ama kejadian yang negangin. Kalo trauma kompleks itu hasil dari ngadepin terus trauma itu sendiri. Selaen tiga macem itu, trauma juga dibagi jadi beberapa bagian kata The National Child Traumatik Stress.


Sebagai orang tua, kite harus tau tuh ape nyang dirasain anak kite. Namanye anak nyamg makin lama makin dewasa pasti ngerasain punya masalah dari lingkungam sekitarnye. Kite juga sebagai orang tua mesti peka. Dengan banyam cara, mulai tanemin rasa deket ke anak dari kecil. Anak nyang dari kecil deket ama orang tuanye, die kaga bakal sungkan tuh buat cerita ama orang tuanye. Selalu kasih perhatian kecil ke anak, dengan begitu juga anak bisa mgerasa dibutuhin ama orang tua.  Kalo anak mao cerita, sesibuk apa pun kite mesti punya ngeluangin waktu buat dengerin cerita anak kite. Jangan ampe anak kite terbuka ama orang nyang salah.


Teryata kaga cuma sekali tuh aye ketemu ama orang nyang udeh lama kaga ketemu. Waktu pas belanja bulanan juga aye ketemu guru SMP, sebenernya aye juga kaga yakin tuh karna takut salah orang, eh pas disamperin teryata bener itu guru aye. Nah, dari situ aye bisa tau kabar tentang gimana keadaan sekolah aye dulu, kesannye nih kaya nostalgia gitu. Kebeneran tuh guru aye masih aktif di SMP, jadi banyak nyang bisa ditanyain tuh. Seneng banget dah ketemy guru nyang dari dulu tuh emang bae banget, ampe sekarang juga bae banget. Akhirnye dari situ, guru aye nawarin buat maen-maen di SMP kali aja bisa berbagi ilmu.


Mencoba berpikir positif mungkin kagak selalu mempan untuk menghilangkannye rasa takut berbuat salah di kantor. Sebuah penelitian yang dikutip Forbes bahkan mengatakan kagak ape-ape untuk kita merasa sedikit skeptis dalam menjalani hidup. Ada trik untuk menjalaninye ntu dengan cara ya ntu, performa kerja akan lebih baik ketika kamu bisa menyeimbangkan pemikiran positif dengan memvisualisasikan kesulitan yang mungkin dihadapi di masa depan. Selain membayangkan achievement yang kite inginkan, bayangkan juga situasi yang bisa menjadi hambatannye kite. Bayangkan dirimu sedang menghadapi kesulitan itu dan biarkan kecemasan menyelimuti pikiran saat ini. Namun, jangan terlalu lama membiarkan diri dikuasai oleh ketakutan itu. Bayangkan kamu pada akhirnya bisa merasa lega dan sukses setelah menaklukkan hambatan tersebut. Luangkan beberapa menit untuk merencanakan langkah-langkah konkret yang bisa kamu lakukan untuk mengatasi rintangan tersebut.


Pas aye SMA, aye tinggal di asrama sekolahannye aye dan aye ade jadwal piket. Nah pas entu aye ade jadwal piket kamar mandi dan piketnye entu buang sampah basah, ya entu sampah pembalut dan sampah makanan sisa. Aye pun ke kamar mandi buat urus entu sampah. Eh tapi sayangnye, entu sampah basah banyak bener. Kayak meluber gitu, belarakan. Ade pembalut yang digulung-gulung di sekitar tempat sampah dan ade juga badogan-badogan sisa di sekitarnye, kayak sayur, tulang, ayam, dan laennye. Pokoknye entu tumpukan sampah berantakan dan bau bener deh, bikin aye jijik. Tapi karena entu tugasnye aye, mau kagak mau pun kudu aye kerjain. Akhirnye, aye pun beresin dan bersihin entu tumpukan sampah yang bikin aye jijik bener sampe mau muntah.


Gagal dalem hidup emang pastu dirasain semua orang, tapi kite mesti nyikapin dengan tepat. Cara nyikapinye dengan luapin semua perasaan, kalo udeh kaya gitu pasti rasanye lega karna terlalu mendem perasan tuh kaga bae. Langkah laennye kite mesti belajar nyang nerima, kite mesti tau kalo apa nyang belon kite dapet emang bukan rejeki kite. Terus jangan labelin diri sendiri, kalo ngerasa gagal jangan anggep kalo kite bakal gaga terus-terusan. Laen dari itu, bisa jadi kegagalan nyang kite terima ada hikmah di dalemnye, karna gagal kite menjadi lebih baik pan gaada nyang tau. Nah nyang terakhir, kite bisa jadiin gagal buat pelajaran kalo kite bisa balik lagi usaha.


Banyak orang nganggêp opêrasi sèsar cêndêrung ngêriin ama bêrisiko. Tumannyah, rasa ngêri nongol karna kêoratauan kita. Bêbêrapah cara ênih bisa dipêratiin buat mêrsiapin diri ngadêpin opêrasi sèsar. Pêrtama, sêlaèn doktêr ama tênaga mèdis, êluh juga bisa bêcêrita ama sodara, kêrabat, atau bahkan gabung kê kêlompok dukungan. Kêdua, miluin kêlas tèknik pêrnapasan ama kêlas yoga hamil. Prosèsi ênih bisa ngêlatih êluh rèlaksasi ama pokus wayah pêrsalinan nanti. Kêtiga, ucapin apirmasi positip. Kêêmpat, batêsin diri dari ngêbayangin bagian sêudah pindah kê ruang pêrawatan ama hal-hal laèn nyang bisa ngêja êluh kêngêrian. Lêbih baèk alihin pêratian êluh buat ngêja rêncana kêidupan pascaopêrasi sèsar dilakuin, mulè dari masalah pêrawatan diri, pêmulihan awak, ampè pêrawatan orok nanti.


Kesedihan mendalam yang di rasa apabila kita mendapati penyesalan atau kegagalan dalam idup kita. Apelagi ntu hal yang udeh kite impiin banget-banget dari jauh-jauh hari, dan udeh kite perjuangin banget yekan. Rasanye pastinye nyesek banget sampe kaga bisa dah diungkapin pake kata-kata. Tapi ntu lah idup, kite cuma bisa berencana Allah yang nentuin baiknye gimane, kite sebagai umatnye cukup ngejalanin aje skenario yang baik dari Allah buat kite. Kesianan banget emang sama ntu sodara aye sampe kaga mau ogah kemane-mane, ngegaresnye aje jarang, maunye ngurung dirinye di kamar terus. Emang sih pait rasanye, tapi ya kite kudu tetep jalanin idup kite dengan sebagai mananye. Tidak lolosnye die di kampus impiannye merupakan kegagalan dalam idupnye yang bikin die sedih banget.


Kalo orang yang rumahnya mepet kebon bakal sering banget ngeliat binatang yang aneh, itu lantaran banyak serangga yang saban waktu ada aja yang nongol. Awalan tinggal di mari kaget banget ngeliat segala macwm binatang kecil atawa serangga pada keluar dari lobang. Ada kelabang, leluwe, tomcat, coa, ama cacing. Kalo lagi musim ujan, ada laron juga pada ngerubungin lampu. Saban ari bawaannya pengen ngedumel aja liat begituan, gedek banget rasanya. Lama-lama jadi tau kudu pegimana kalo ngeliat yang kayak gitu. Apalagi kalo ada tomcat, katanya jangan digeprek, malah jadi gatel kalo kena kulit bisa ampe besenet rasanya saking panasnya. Awalan geli ama gedek, lama-lama jadi belajar juga ngadepinnya pegimana.


Waktu dapet undian tipi itu tuh, prosedurnye begini. Pan pertama kite suruh daftar tuh, kaga tau fungsinye buat apaan. Teryata buat nomor punggung pan, eh pas dateng kok banyak hadiahnye. Hadiah utamanye tuh sepeda lipet nyang harganye mahal kayanya mah. Trus pas nyampe tempatnye kote disuruh registrasi ulang buat ngambil nomor punggung tadi. Nah, aye kaget tuh teryata dapet jug souvernirnye. Isinye ada kipas, tempat minum, ama pulpen seinget aye. Nah, aye tanya tuh ke mba-mba pendaftaran tentang hadiah-hadiah nyang dipajang. Teryata itu undian nyang nanti dikocok pas kelar acara, nah dipanggilnye tuh disebutin nomor punggung pesertanye. Aye mah kaga berharap banyak si, namanya nyamg ikut bejibun. Eh pas di umumin aye jadi salah satu nyang menang.


Melihat, atau mendengar seseorang berbicara tentang ketakutan mereka terhadap serangga dapat menyebabkannye kite memiliki fobia yang sama. Misalnye, temen kantor bercerita tentang phobia kecoa, dan bagaimane ketakutannye ntu tersebut mengganggunye. Mendengar cerita ntu, kite bisa ikut menderita kondisi yang sama. Melansir studi dari jurnal Biological Psychiatry tahun 2012, cedera otak, seperti gegar otak, telah dikaitkan dengan perkembangan gangguan kecemasan. Cedera otak tampaknye meningkatkan pengkondisian rasa takut, dan membuat otak takut “belajar” peristiwa stres yang dialami setelah cedera. Bejibun orang mungkin kagak terlalu menyukai serangga. Namun, berbeda dengan pengidap entomophobia. Mereka punya ketakutan irasional terhadap bangsa serangga, yang sebenernye ntu kagak berisiko bahaya. Sayangnye, membayangkannye serangga saja bisa memicu serangkaian gejala mental, dan fisik.


Dulu Ncing aye pernah cerita karna die pernah sarapan pagi pake minyak jelanta. Kata Ncing aye die fikir tuh minyak teh manis anget jadi maen tenggak bae. Namanye buru-buru jadi tuh minyak udeh ditenggak banyak ama Ncing aye. Tapi Ncing aye tetep berangkat ke sekolah karna kaga kerasa ape-ape tuh sebelomnye. Pas nyampe sekola eh die ngerasain kalo perutnye tuh ngeluwek bae rasanya kaga tahan pengen buang aer. Disekolaan juga berapa kali die bulak balik ke kamar mandi. Cuman pas di jalan pulang rupanye die udah kaga tahan, eh kaga sengaja berak trus meleleh ampe kaos kaki. Mana banyak orang ngeliatin lagi.


Sebenernya kalo kite jujur mah kaga bakal ada masalah menyangkut pekerjaan, cuma kalo ade orang nyang jahat bisa aje tuh kite disingkirin. Cuma kan kebenaran bakalan berpihak ke orang nyang jujur. Kite kaga perlu takut kalo kite jujur, karna kite jujur pasti kite dikasih jalan kok. Kaga perlu takut kalo pun kaga ada nyang bela. Orang jujur mah pasti dibenci, karna orang yang kagak jujur takut rahasianye kebongkar. Banyak pelajaran nyang bisa kite ambil, trus nanti kite juga dapet kesempatan nyang lebih baik kalo pertahanin kejujuran. Apalagi di zaman sekarang ini, orang jujur tuh jarang banget ditemuin, jadi kalo orang kaga jujur ngambil kerjaan kite dengan cara nyang kaga bae yauda ikhlasin aje.


Kalo ujug-ujug ditodong senjate ame orang, emang urup kite ngerase takut. Senjate, kan, sesuatu nyang bebahaya buat berantem, kudunye. Cuman, karang-karang malah dipake buat nyang kagak bener, biasanye buat ngancem orang. Rase takut nyang kite alamin ntu bise diliat dari badan kite nyang gemeter, jadi kebelet, jantung degdegan, ame panik bangat. Kalo udeh begitu, biasanye kite jadi nurutin ape bae nyang dimao ame si penodong. Biasanye, sih, perkara uang, motor, ato keinginan die soal sesuatu nyang laen. Kalo dikira-kira kagak ade celah buat ngelawan, baenye, sih, turutin aje daripade badan luka-luka ato nyawa ampe melayang. Abis ntu, bise usaha buat lapor ke polisi soal enih.


Bejibun atlet yang membanggakan jersey kebesarannye ntu saat beraksi di arena pertandingan. Logo hingga nama besar klub menjadi modal tambahan bagi para atlet untuk menatap pertandingan. Namun, bagaimane jika para atlet ntu malah tertimpa malu saat mengenakan jersey ntu? Iye jadi celana robek, baju terlepas, hingga kejadian memalukan lainnye ntu bisa aje menimpa para atlet ntu saat bertanding. Entah disadari, atau kagak oleh sang atlet, terkadang momen ntu tertangkap kamera, dan menjadi bahan tertawaan publik. Hal ntu lah yang kudu diwaspain, namun kadang udeh kite usaha biar jangan sampe robek, namun kalo takdir berkata lain mau apelagi. Karna hal-hal seperti ntu kadang di luar kemampuan kite juga.


Elu tau kagak bertape bahayanye dampak dari bully? Si Wina pernah di-bully pas SMA. Die di-bully-nye parah bener, kagak cuma kena serangan verbal, die juga kena serangan fisik. Wina pas di-bully entu pernah ditabokin, dijambak, digebukin rame-rame, ditendang, dan bahkan diinjekin rame-rame. Parah bener kan? Ternyate katanye, bullying yang dialamin si Wina ataupun orang laen, bisa bikin mereka ngalamin serangan panik. Pengalaman buruknye Wina dan korban laennye karena di-bully bakalan bisa bikin mereka diliputi rasa takut sampe akhirnye ngerasa cemas dan punya gejala berkeringat, nyeri dada, dan detak jantung yang cepat atau tidak teratur. Nah kalo kagak diobati, entu serangan panik bisa bikin mereka kagak mau pergi keluar atau ngelakuin hal-hal yang dulu die sukain. Entu semua karena mereka khawatir bakalan di-bully dan dapet serangan lainnye. Elu makanye kalo ngalamin atau liat orang di-bully segera lapor ke pihak yang terpercaya dan bisa diandelin ye, biar kagak kena gejala serangan panik atau bahkan lebih buruk lagi!


Sebelomnya udah ngomongin soal jeroan ayam yang bikin geli. Masak ayam ini, bukan cuman geli ama kotoran atawa jeroannya aja. Pas lagi nyuci ama nyiangin ayam ini, amisnya juga berasa banget. Apalagi ayam kampung. Kalo ke rumah emak, sering banget dibagi ayam kampung. Kadang di kulitnya itu masih ada bulu yang nempel, belom dicabutin. Boro-boro mau bersiin, baru inget mau bawa ke wastapel buat dibersihin aja udah kebayang ama bau amisnya. Kalo udah dibagi ayam kampung gitu, sering banget minta tulungin ama laki buat jia bersihin ayamnya. Udah gitu, kulitnya yang kadang masih nempel ama lemak yang kuning. Ini bikin bau amisnya nyeledek banget. Ngerasanya mendingan bau amis ikan dibandingin bau amis dari ayam kampung.


Mia marah bener pas tau suaminye selingkuh. Elu tau ape yang bikin Mia marah bener karena diselingkuhin suaminye? Soalnye Mia ngerasa suaminye entu kagak tau diri. Sejak awal, selalu Mia yang bantu finansial suaminye. Mulai dari biaya pendidikan suaminye, kantor suaminye, kebutuhan sehari-hari, dan laennye. Suaminye juga ternyata seirng boong pergi buat urusan kerja ternyata malah pergi liburan sama selingkuhannye. Apelagi suaminye entu pergi bareng sahabatnye Mia dan suaminye. Tapi sahabatnye kagak cerita ape-ape. Mia jadi ngerasa dikhianatin sama sahabatnye sendiri karena sahabatnye kagak ngasih tau kalo sumainye selingkuh, bukan kerja ke luar kota. Wajar aje kan, kalo semua entu bener-bener bikin Mia marah pas diselingkuhin?


Waktu ntu lagi ujian sekolah, aye sempet ngerasa males-malesan sama yang namanye belajar. Kaga tau dah kenape ntu waktu mager bener-bener dah kayanye sama belajar, padahal biasanye kaga semales ntu. Akhirnye masa ujian pun tiba, yaudeh dah tuh pas ujian eh nyedihin banget kaga begitu bisa buat ngerjain ntu soal-soalnye dengan baik dan bener. Akhirnye pas di bagiin nilainye, bener aje dong nilainye pade kurang bagus. Padahal udeh di les in, maksudnye di kasih belajar tambahan di luar di sekolah sama orang tua. Baik lesnye di lembaga, dan juga panggil guru di rumah jadi kaga rame-rame belajarnye. Tapi karena kurang merhatiin, dan di ulang-ulang, serta latihan lagi sendiri di rumah bikin hasilnye makanye kurang oke pas ngerjain, bener-bener gedek banget dah ntu waktu sama diri sendiri.


Rasa takut yang dinilai negatif, atau dihakimi orang lain sebenernye hal yang wajar terjadi pada setiap orang. Seseorang juga masih dianggap normal jika sesekali menghindari situasi yang membuatnye kagak nyaman, misalnye bertemu dengan orang baru. Atau kondisi yang kagak menyenangkan, bisa juga misalnye ntu orang yang kite temuin suka nyakitin hati, dan sebagainye. Namun, konsultasikan dengan dokter, atau psikolog jika rasa takut atau cemas berlebihan dan disertai waktunye lama sampe 6bulan, mengganggu aktivitas sehari-hari, menghalangi interaksi dengan orang lain, dan memengaruhi produktivitas kerja atau prestasi sekolah. Untuk mendiagnosis fobia sosial, dokter akan melakukan tanya jawab terkait hal-hal tersebut seperti halnye, gejala, dan tanda yang dialami pasien, waktu, dan situasi saat keluhan muncul, riwayat penyakit, atau pengobatan, dan peristiwa masa lalu yang memalukan.


Nena entu punya asma sejak SD. Pade saat entu die lagi ningkring-ningkring wisata alam bareng sama temen-temen sekolahannye. Pade saat entu karena udeh jalan lama dan jaraknye udeh jauh, apelagi Nena jalannye sambil ngobrol, akhirnye die ngerasa sesek. Pas die cari-cari, entu inhaler yang selalu dibawanye kagak ade di dalem tasnye. Jelas aje Nena makin panik dan tergesa-gesa nemuin. Eh pas udeh ketemu karena nena gerakannye terlalu gerasak-gerusuk saking paniknye, entu inhaler malah jatoh dan ketendang-ketendang orang. Die pun makin sesek karena berusaha ambil entu inhaler sampe die ngerasa takut karena ngerasa sekarat. Hal yang bikin die ngerasa sekarat karena die bener-bener ngerasa kagak bisa napas.


Zoophobia adalah kondisi yang merupakan mengacu pada rasa takut pada binatang. Sebagian besar ketakutan ntu diarahkannye pada jenis hewan tertentu. Namun, mungkin seseorang dengan zoophobia takut pada semua atau bejibun jenis hewan. Melansir Cleveland Clinic, zoofobia adalah gangguan kecemasan yang berlebih ketika seseorang dihadapi dengan binatang, objek, atau situasi khusus. Secara keseluruhan, fobia terhadap binatang ntu umum terjadi. Menurut National Institute of Mental Health (NIMH), sekitar 12,5% orang dewasa di Amerika Serikat akan mengalami fobia spesifik selama hidup. Fobia terhadap hewan ntu merupakan salah satu ketakutan spesifik yang mungkin terjadi dan dialami siapepun. Diketahui fakta lain, zoophobia adalah ketakutan yang paling banyak dilaporkan pada tahun 2018.


Elu pernah liat tumpukan sampah yang banyak bener? Aye pernah. Pas entu, aye tinggal di asrama dan dapet jadwal piket buang sampah ke pusatnye. Selesai temen aye nyapu kamar dan buang kotorannye ke tempat sampah, aye pun bawa plastik sampah turun ke bawah buat dibuang ke pusat pembuang sampah. Pas sampe ke pusat pembuangan sampah aye bener-bener mual karena jijik ngeliat tumpukan sampah yang banyak dan berantakan bener di pusat pembuangannye. Nah ternyate emang wajar bener kite jijik ngeliat sampah, apelagi pas entu aye liatnye tumpukan sampah. Soalnye, salah satu hal yang bisa micu munculnye rasa jijik entu adalah sampah. Jadinye, wajar aje aye jijik bener karena ngeliat tumpukan sampah yang bau bener.


Menurut aye toilet tuh harus bersih karna gimana mau nyaman kalo boker misalnye lama tapi pemandangannye kaga enak diliat. Trus juga kalo toilet udeh jorok pasti orang nyang pake juga pasti jorok karna kaga dirawat tuh wc, kalo sering dibersihin juga toilet mah bersih, kaga usah mewah dah cuma tibang bersih aje gitu. Walaupun toilet tempat nyang kotor cuma kaga bakal nyaman kalo kondisinye kotor. Suka heran aye kok orang pada betah ya kamar mandinye tuh kotor, laga geli gitu makenya. Kalo aye mah bisa naha mandi ama boker kali kalo toiletnye kotor. Lebih milih boker di kebon dah dari pada harus make toilet nyang jorok.


Ciri orang yang punya rasa takut berlebihan pada hantu ntu adalah mereka selalu merasa takut, dan cemas seolah sedang diawasi, padahal kenyataannye mereka kagak pernah diawasi oleh siapepun. Rasa takut, dan cemas ntu timbul dari khayalannye akan hantu yang selalu aje mengikuti kemanepun mereka pergi sehingga memunculkannye halusinasi yang berlebihan. Orang yang terkena phasmophobia juga kerap kali merasa was-was saat bepergian karena merasa sedang diawasi sehingga biasanye mereka lebih suka berada di dalam rumah. Sama seperti phobia-phobia lainnye, phasmophobia ntu bisa di atasi, dan juga diobati. Ada beberape cara untuk mengatasi phasmophobia, ya ntu:Cara yang pertama untuk mengatasi ketakutan berlebih pada hantu adalah dengan self control alias mencoba untuk mengontrol diri sendiri dalam menghadapi rasa takut.


Bejibun orang yang berpikir kalau udeh dipertemukannye dengan orang yang bisa mengintimidasi ntu menyenangkan padahal sebenernye ntu pemikiran yang kurang benar. Selain karena merasa tertantang, juga rasanye kagak akan cepat merasa bosan untuk menebak bagaimane die di hari-hari berikutnye. Namun bagi sebagian orang yang memang kagak terbiasa mendominasi, tentu rasanye akan sebaliknye. Karena kagak jarang mereka akan dibuat bingung untuk bersikap. Hal paling utama yang hendaknye kite lakuin adalah dengan membuat dirimu nyaman lebih dahulu. Dengan menenangkan diri, dan relax akan sangat membantu ketika menghadapi orang yang suka mendominasi. Karena ada kemungkinan kamu bisa membuat hal menjadi berantakannye hanya saat kamu sedang merasa gugup.


Pas lagi maen ke rumah emak, diajak ama abang ngelongokin rumah yang abis jia beli buat jia tempatin nantinya. Ke sono bareng ama emak. Rumah itu pas abis dibeli udah lama banget kagak dilongok-longokin. Kuatir kelamaan makin bobrok rumahnya, jadinya dilongok biar ketauan mana yang kudu dibenerin. Pas nyampe, nginjek terasnya udah kotor. Pas buka pintu, masuk ke dalem hawanya ngebul banget bedebu seruangan. Kaget juga, tau-tau pas masuk itu udah banyak coa idup ama coa mati yang udah dikerubungin semut. Kayaknya pas lagi begitu kagak sempet geli, soalnya udah keburu kaget banget ampe kebingungan sendiri kudu pegimana. Kaki ampe kaku, kagak mau mau lanjutin masuk ke dalem rumahnya.


Zaman sekolah menengah atas lagi zaman-zamannye liattin pensi, niat dah tuh dateng ke sekolah-sekolahan yang ngadain pensi, apelagi kalo artisnye kedemenan kite pasti bener-bener semangat 45 buat datengnye. Kepanjangan dari nama pensi ntu adalah Pentas Seni, jadi biasanye hampir tiap tahun sekolahan, apalagi sekolahan yang keren-keren pade ngadain ntu acara. Ada yang ngadainnye di sekolahan ada yang di luar sekolah, tapi ntu semua seizin guru. Dan biasanye pas ngadain ntu kite mungut tiket masuk buat yang pade dateng ke ntu acara utamanye orang-orang dari luar sekolahan. Jadi dari jauh-jauh hari udeh iklanin dah ntu acara di media sosial. Temen aye waktu ntu girang bareng sampe belinye tiket yang mahal, biar bisa ketemu dan foto barengan sama drummer bandnye karena die demen banget sama ntu artis, yaude aye temenin dah ntu temen aye girang luar biasa, die dandan yang cakep, bawa kamera, terus dia poto-poto dah.


Pas sore tuh biasa kan orang-orang mah pada maen di lapangan. Eamng dah bener-bener bader sepupu aye tuh minta maennya di perosotan di kebon kosong. Kebeneran emang ada perosotan dari tanah merah. Nyak tuh marah banget kalo aye maen disitu karna kalo dicuci tuh kaga ilang kan. Nah sewaktu-waktu lagi maen kaya biasa tapi sepupu mah kaga merosot di tempat biasa, dia malah belagu mao coba tempat baru katanye. Padahal udeh aye bilangin kalo kesonoan tuh bahaya banyak belingnye. Eh bener aje, abru aye mingkem die udeh nangis-nangis tuh kakinye pada baret ama beling. Aye kaga mao anterin pulang talut aye jyang disalahin kalo aye jadi saksinye.


Die ntu terlalu sering berpikir tapi kagak bertindak karena die ntu takut melakukan kesalahan bahkan dalam berbicara die selalu jadi pendiam kagak banyak bicara karena die pikir ape yang akan die katakan ntu mungkin kagak penting untuk orang ntu, dan mungkin mengaggu orang ntu jadi selalu memilih untuk diam tapi saat diam juga merasa bersalah karena kagak bisa berbaur. Ada keinginan untuk berbaur seperti yang lain tapi die sama sekali kagak bisa berkata - kata untuk mengawali sebuah percakapan. Die juga kurang suka bertemu dengan orang bejibun karena selalu merasa saat bertemu orang lain die harus perfect, dan ntu melelahkannye.


Dapet Album musik boygroup korea generasi 2. Namanya MBLAQ (dibaca M-black). Sekarang entah kemana albumnya gak tau, Dulu berdoa pingin, karena penasaran kek apa sih. Kalau beli lumayan ya dulu tahun 2011-an itu kisaran 200an ribu. Albumnya langsung dikirim dari kantor agensi boygrup itu, dari gangnam-gu seoul kalau tidak salah tulisannya begitu. Waktu itu hasilnya diumumkan twitter resmi agensi yqng kemudian di share dan diterjemahkan oleh komunitas penggemar boygrup tsb yg ada di indonesia lewat twitter.Waktu hari H pengumuman gak nyangka nama twitter saya (twitter lama, skrg sudah dihapus) ada di daftar pemenang.Langsung dapat email untuk melengkapi form alamat rumah,dll supaya album bisa dikirim


Elu udeh kagak asing samaa kate fobia atau masih asing? Katenye nih ye, orang yang punya fobia sosial, die bakalan ngerasa ketakutan pade kondisi sosial. Nah katenye, hal entu bisa bikin orang pengen ngindarin beragam kondisi sosial yang ade di sekelilingnye. Katenye pengidap bisa ngalamin rasa khawatir yang berlebih terkait kondisi sosial yang lagi berlangsung. Nah katenye, fobia sosial cenderung bikin orang susah buat untuk ngelaksanain keidupan hariannye, misalnye ketemu sama orang baru, bicara dalem kelompok, ningkring-ningkring di tempat rame, sampe minum dan ngebadog di sekeliling orang. Enih keadaan pun bisa berdampak ke rasa percaya diri, bikin orang susah berkembang, bahkan sampe ngehambat kemampuan buat bekerja.


Saban orang ngêmilikin masalah nyang memalukan, masalah nyang kagak pèngèn diakui olèh siapa gè. Wanita di atas 45 taun, khususnyè, rentan menderita bau mulut atau halitosis. Êni mungkin kagak adè hubungannya dêngan apakah mêrèka baru ajè makan bawang, atau menyikat gigi dêngan cukup menyeluruh, atau menggunakan obat kumur. Kalo êlu berkutat dêngan masalah êni, kagak adè alasan buat malu sebab êni kemungkinan gêdé bukan salèh êlu sama sekali. Menopause bukan atu-atunyè wayah hormon bisè mengacaukan napas êlu. Permulaan menstruasi, kehamilan, amè hal-hal sêpêrti penggunaan kontrasepsi hormonal sêmuènyè bisè memengaruhi produksi air liur amè jugè pernapasan êlu. Padè dasarnya, kapan gè kadar estrogen êlu rusak, mulut êlu ngêjadi kering amè napas êlu ngêjadi sedikit bau. Tentu ajè, penyebab utamè bau mulut adalah kêrêsikan mulut nyang buruk, jadi pastiin langkah pêrtamè nyang êlu ambil buat memerangi bau mulut adalah menyikat gigi sêkagaknyè duè kali sêari.


Pas banget hari ini kena lay off, (istilah kerennya dari PHK). Padahal lay-off nggak ada keren-kerennya, ya? Haha. Mungkin sudah ribuan orang yang kena lay-off lantaran situasi pandemi ini. Termasuk di kantor saya bekerja terakhir kalinya yang cukup banyak mem-phk karyawan. Rasanya? Sedih, kecewa, ngerasa nggak berguna, dan ya sudah berusaha legowo aja. Dari mulai masuk pandemi, saya sudah bersiap untuk skenario terburuk. Saya nabung mati-matian. 70% gaji saya tabung, sisanya untuk biaya cicilan dan kebutuhan sehari-hari. Mungkin kalau nggak ada cicilan ini itu bakal saya tabung 90%-nya. Tapi alhamdulillahnya cicilan itu udah selesai bulan lalu. Jadi udah nggak ada hutang. Saya juga memikirkan strategi apa yang akan saya lakukan kalau sampai waktunya saya masuk daftar lay-off. Saya mau usaha online. Nggak berhenti di situ, saya juga udah mulai trading saham lagi. Semata-mata agar saya tetap berpenghasilan dan bisa menabung untuk masa depan (rencana mau nikah, nih).


Kalo ade bencana pasti salah satu fakto utama nyang bakalan kite fikirin tuh keselametan diri sendiri. Kalo pun ade unsur materi laen nyang mao kite selametin ya jangan ampe dengan kite nyelametin materi kite harus ngorbanin nyama. Sama halnye ama keluarga, pokoknye nyang harus kite selametin itu nyawa kite sendiri. Walaupun nyari materi susah tapi percaya aje tuh materi bisa dicari lagi, cuma kalo nyawa kan kaga ade gantinye. Mangkanye di dunia juga kaga perlu tamak-tamk dah. Kite juga bakalan si kaga bakal bawa apa-apaan jadi kite juga mesti berusaha terus berserah diri aje tuh ama Allah SWT biar kite selalu dilindungin.


Ade beragam hal yang nyebabin orang panik dan kaget, misalnye entu ketinggalan pesawat. Jun entu kuliah di luar negeri yang jaraknye lumayan jauh dari negara asalnye. Tapi sayangnye, die baru sempet balik ke kampusnye pas h-1 masuk kampus. Itu pun dengan penerbangan yang terakhir. Selesai bantuin babehnye ngurus perusahaan, Jun langsung buru-buru ke rumahnye buay ambil barang abis entu ke bandara supaye kagak ketinggalan pesawatnye. Tapi sayangnye, ade kemacetan kagak terduga. Nah pas udeh sampe, Jun pun langsung buru-buru. Tapi nyatanye bener aje. Pesawatnye udeh jalan. Jun pun kaget karena ketinggalan pesawat soalnye die kagak ngeh jam lagi saking paniknye.


Tidak ada kata atau hal yang paling menyedihkan saat adanye perpisahan. Perpisahan sungguhlah menyakitkan, mau yang berpisah disaat sama-sama masih hidup, apelagi yang berpisah dengan beda dunia kedua hal tersebut sungguh menyakitkan. Dibutuhkan ketegaran untuk melalui ntu semuanye. Ga gampang buat ngelewatinnye dengan baik-baik aje, pasti butuh waktu untuk ngeikhlasin ntu semuanye. Dibutuhkan kekuatan untuk menghadapi hal yang menyedihkan ntu semuanye perlu waktu untuk ngobatin lukanye. Kegigihan untuk bangkit dari keterpurukkan dan kesedihan yang mendalam sangat diperlukan. Dan tentunye diperlukan semangat, dan dukungan dari orang-orang terdekat untuk melalui ntu semuanye. Seabrek orang yang terlalu sedih ketika keluarganye ada yang meninggal, bahkan ada yang sampe gila dan stress ketika die dibiarin sendirian aje.


Bau tak sedap yang diketahui terhirup sejak subuh itu sontak memancing rasa penasaran warga sekitar. Mereka pun berupaya memastikan dengan berupaya mendatangi rumah Mbah Atmariyah (80) itu sekitar pukul 07.00 WIB, Sayangnya, rumah sederhana itu terkunci rapat sehingga warga kesulitan untuk mengecek masuk ke dalam. Selanjutnya, warga mencoba menggedor-gedor pintu serta jendela rumah yang selama ini dihuni sendiri oleh nenek tua renta itu. Berkali-kali diketuk, tetapi tak ada respon. Warga kemudian melaporkan kejanggalan ini kepada pihak Polsek Purwodadi. Beberapa saat setelah pihak Polsek Purwodadi datang, Tim Inafis beserta Satuan Reskrim Polres Grobogan meluncur ke lokasi. Polisi lantas mencongkel pintu depan dan masuk ke dalam rumah.


Seseorang dengan panic attack bisa menjalani harinye seperti orang normal pada umumnye, namun tiba-tiba ada rasa takut dan cemas yang muncul. Jantung akan berdebar kencang sampai terasa menyakitkan, muncul keringat dingin, dan mata berkunang-kunang. Mendadak, penderita panic disorder juga ingin pingsan, merasa gila, atau bahkan seperti ingin mati. Lalu, setelah segalanye bisa terlewati, kepanikan tersebut berubah menjadi rasa lemas, lelah, dan kebingungan. Biasanye, orang dengan panic disorder kerap mengalami hal berikut: Kepanikan mendadak tanpa sebab dan tidak berkaitan dengan situasi yang sedang dihadapi. Kemudian, terus diteror rasa takut bahwa serangan ini akan terjadi lagi, mudah ketakutan dengan sesuatu yang belum terjadi, merasa lemas dan lelah setelah merasa panik.


Bêbêrapah pakta ngêbuktiin bahwa wadon nyng kêinpèksi HIV/AIDS disêbabin ama paktor nyang bêragêm, antara laèn sèks bèbas, kêtular dari pasangan, jarum suntik narkoba, ama pêmêrkosaan. Saban orang nyang diponis kêinpèksi HIV/AIDS tanpa ngêbèdain sumbêr pênularan bakal ngalamin kagèt, sèwot, dèprèsi, bahkan bunuh diri. Bêrbagè dinamika psikologis onoh èmang ora bisa dibiarin bêgonoh baè ampè akhirnyah sêsêorang ada pada tahap pênêrimaan diri têradêp kondisinyah karang. Para wadon dêngan HIV/AIDS punya cara nyang bèda dalêm ngadêpin koping sakit atau pênanganan buat ngontrol strès. Sêbagian gêdé mampu ngêmbangin stratègi koping sakit nyang positip sêhingga bisa têrus bêrtahan, sêmêntara mêrèka nyang ngêmbangin stratègi koping sakit nyang nègatip cêndêrung kêlêlêp dalêm bêban nyang mangkin lama ngêpêrparah pênyakitnyah dan akhirnyah ora mampu bêrtahan idup lêbih lama.


Bêrawal dari baca nopèl Saman karya Ayu Utami wayah taun 2015, guah jadi pênasaran ama karya-karya Ayu Utami laènnyah. Dêmi ngolèksi karya-karya Ayu Utami, guah kudu nyisihin duit bulanan sêlama tiga bulan. Wayah kêkumpul, guah bêli Larung dulu, soalnyah onoh adalah kisah lanjutan nopèl Saman. Ora bêrsêlang lama, guah bêli sêkaligus sèrial Bilangan Fu ama trilogi Parasit Lajang. Sèrial Bilangan Fu têrdiri atas Bilangan Fu, Manjali dan Cakrabirawa, Lalita, ama Maya. Têrus, trilogi Parasit Lajang têrdiri atas Si Parasit Lajang: Sèks, Skètsa, & Cêrita, Cêrita Cinta Ènrico, ama Pêngakuan: Èks Parasit Lajang. Dulu guah bêlinyah liwat toko buku daring. Tumannyah sih guah bêli di gramèdia.com, bukabuku.com, ama bukukita.com. Sêmuahnyah guah tamatin dalêm waktu nyang singkat sangking guah rêsêp ama cêritanyah.


Seseorang korban dari virus Covid-19 mengumumkannye dalam akun Youtube-nya bahwa die positif terjangkit virus corona (Covid-19). Die juga bercerita tengah menjalani masa isolasi mandiri selama positif Covid-19 selama 3 hari. "Aku sekarang terkena Covid-19, dan hasil dari swab PCR aku terdeteksi aku punya angka 29 batas angka tinggi nya 35. Dan aku memutuskannye isolasi mandiri di rumah saja. Aku akan melihat perkembangan aku akan semakin positif atau negatif," ujar beliau dalam akun Youtubenye. Selama isolasi mandiri die mengaku hanya bermain gadget sampai tidur. Die pun menceritakan awal mula kenapa bisa terkena Covid-19. "Aku hari Kamis (17/12) itu swab dan hasilnya negatif. Kemudian aku pergi makan malam bersama teman-temanku. Nah, kami juga melakukan swab tetapi swab antigen dan hasilnya negatif juga. Pulang dari makan-makan ntu karena kita udeh swab dan kita merasa enggak jaga jarak,".


Apah baè cara-cara nyang bisa dilakuin buat ngêbantu ngadêpin têkênan psikis wayah bêrsêdih, têrutama karna orang tua mêninggal? 1. Kasih kêsêmpêtan diri dèwèk buat ngadêpin kêsêdihan. Pada wayah ênih, atu-atunyah hal nyang bisa êluh lakuin adalah ngasih waktu ama ngêbagènin pêrasaan sêdih onoh bêkêmbang. 2. Ontong ragu buat minta ditêmênin atau minta dukungan dari anggota kêluarga laèn. 3. Sêtêlah rasa duka nyang mêndalêm ênih mulè ngêrêda, coba cari waktu buat mulè ngêmulihin diri dèwèk. 4. Têmuin cara buat ngêjaga kêbêradaan orang tua. Misalnyah dêngan ngêja rêkaman audio dari sêmuah pêsên nyang ditinggalin orang tua di hapè, ngêja kolasè dari poto-poto orang tua, sêrta hal laènnyah. 5. Maapin diri dèwèk. Hindarin ngênyalahin diri dèwèk dan kasih juga maap ama diriluh.


Elu udeh kuliah? Gimane perasaan elu pas keterima di perguruan tinggi? Nah pastinye buat diterima di entu perguruan tinggi, elu kudu berusaha maksimal soalnye pasti buat kuliah di entu perguruan tinggi ade saingannye, apelagi kalo perguruan tinggi yang diincer jadi favorit banyak orang atau letaknye strategis. Setelah elu berusaha selama beberapa waktu buat dapetin perguruan tinggi yang diincernye, terus pas hari pengumuman dan die keterima di perguruan tinggi yang diincer, pastinye bakalan seneng bener kan? Nah kalo elu seneng bener pas keterima di perguruan tinggi yang elu incer wajar aje. Jadi buat yang belom kuliah, jangan putus asa buat berusaha dapetin perguruan tinggi yang elu mau ye! Pasti entar kerasa nyenengin bener pas keterima setelah berusaha maksimal!


Rem blong bisa terjadi kapan aje pada mobil dengan berbagai penyebab. Hal ntu harus diatasi dengan pilihan cara yang tepat, dan kondisi pikiran tenang. Mobil adalah kendaraan yang udeh bejibun dimiliki oleh masyarakat saat ini. Mobil bejibun dipilih karena memang memiliki kapasitas yang lebih besar, dan desainnye juga modern. Namun, beberape kerusakan pada mobil seperti rem blong tetap sering terjadi. Rem yang mendadak blong tentu aje bisa membuat panik pengguna karena ntu bakal membahayakan. Untuk ntu, hal ntu perlu diantisipasi, dan kite perlu mengetahui wawasan terkait rem yang blong lebih bejibun lagi. Jika saat akan mengendarai mobil kite tahu bahwa remnye mendadak blong, langkah yang bisa diambil adalah terus memompanye. Kite harus terus memompa rem agar tekanannye bisa kembali seperti sedia kala. Jika kendaraan mendadak beralih ke anti locking braking atau ABS, terus pompa aje. Lama kelamaan, tekanan pada rem akan kembali seperti semula. Namun, jika saat dipompa rem terasa kasar ataupun berat, mungkin di bagian pedalnya ada sesuatu. Anda bisa memeriksa bagian rem untuk mengetahui benda apa yang mengganjal di bagian pedalnye.


Gegara kesenangan lulus ujian, seorang mahasiswa di Mesir meninggal dunia nyang disebabin serangan jantung. Korbannye ntu mahasiswa Jurusan Geologi, Fakultas Sains, Universitas South Valley di Qena. Kalo kate keterangan keluarganye, korban nyang bername Mubarak Hussein Sayed Abdel Jalil (22) nerime amplop pengumuman kelulusannye. Saat ntu Mubarak soalnye seneng banget beres ngeliat hasilnye ame dianye dibilangnye lulus. tapinye kesenengan ntu kagak lame, Mubarak ngeluh sakit nyang luar biase di dada kiri terus dilarikan ke rumah sakit, Dokter lalu ngejelasin Mubarak ngalamin serangan jantung terus dikabarin meninggal dunia. Pasien baru aje nyelesaiin taon terakhirnye di Universitas South Valley. hal eni nyang bise kite ambil, kalo ngelakuin ape aje nyang kelebian, soalnye ntar bise bawa efek nyang kagak cakep buat diri kite sendiri.


Sebagai anak laki-laki pertama di keluarga mungkin secara tidak langsung aku sudah menanggung kewajiban dan beban sendiri. Kedua orangtuaku sangat mengharapkan kesuksesan dan keberhasilan dariku. Sedari kecil aku sudah dididik sangat keras. Orangtuaku memaksaku untuk terus belajar sehingga aku tidak memiliki cukup waktu untuk bermain bersama teman-temanku. Setiap pulang sekolah aku selalu disuruh belajar oleh orangtua dan diberi batasan jam malam untuk pergi ke luar. Hal ini membuatku tak memiliki banyak teman. Hingga suatu hari ujian sekolah tiba. Aku tidak lulus ujian penyaringan siswa menuju bangku kuliah dengan nilai rapot (SNMPTN), lalu aku mengikuti ujian bersama yang diadakan serempak oleh pemerintah, aku juga gagal. Tahun itu bagaimanapun caranya aku harus bisa kuliah. Itu hal yang selalu aku pikirkan ketika itu, bukan untuk orangtuaku, namun aku memikirkan betapa malunya nanti aku jika aku menganggur di rumah sedangkan teman-temanku berkuliah.


Sebelum mengubah kebiasaan, pastikan dulu kite mengetahui penyebab dari ketakutan yang dialami kite ntu. Jika udeh mengetahui penyebabnye, menerapkan pikiran positif, dan memikirkan hal-hal baik untuk menghindari pikiran cemas, bisa membantu. Mungkin terasa sulit di awal bahkan sesekali gagal. Namun, dengan tekad, dan konsisten, maka upaya untuk mengubah pola pikir menjadi positif, bisa menjadi solusi. Penyembuhan thanatophobia lainnye dari sisi medis, langkah-langkah penanganan yang dapat dilakukan sebagai upaya penyembuhannye ya ntu, konsultasi dengan psikolog klinis atau psikiater, mengikuti sesi konseling dan psikoterapi dengan psikolog. Dalam sesi tersebut dapat diajarkannye teknik relaksasi, dan mindfulness untuk meredakan kecemasan. Selain ntu dapat pula mengikuti terapi perilaku kognitif (CBT), atau hipnoterapi. Intervensi psikologis yang diberikan bertujuan untuk membangun pikiran yang lebih rasional dan emosi yang lebih stabil, sehingga penderita dapat kembali berfungsi lebih baik dalam kesehariannye.


Gimane perasaan elu pas dapet hinaan terkait salah satu unsur SARA atau bahkan secara keseluruhan? Ape elu ngerasa malu? Sedih? Sakit hati? Atau kesel? Nah beragam perasaan entu bisa aje elu rasain. Nah mungkin, elu bisa rasain salah satunye, bisa elu rasain satu per satu secara bertahap, atau bisa juga elu ngerasain seluruhnye secara bersamaan? Kagak nutup kemungkinan sih ye. Soalnye kalo aye yang ade di posisi entu, bisa aje aye awalnye malu dan minder. Terus bisa juga aye ngerasa sedih. Abis entu bisa aje aye ngerasa sakit hati dan akhirnye kesel. Buat beberape orang, mungkin bisa aje sampe marah karena kena singgungan SARA.


Jika rem terasa udeh menggigit maka jangan lepaskan, dan biarkan sampai laju mobil semakin melambat. Kite juga harus bisa mengatur tekanan rem tersebut agar kagak mendadak kehilangan kendali. Ingat, jangan lakukan secara mendadak, ntu bisa membahayakan diri kite, dan pengendara lain di jalan. Sebenernye, jika mobil kite mendadak mengalami rem blong, yang perlu dilakukannye ntu adalah langsung tekan klakson, dan nyalakan lampu hazard. Cara ntu dilakukan untuk memberi sinyal kepada kendaraan lain agar tahu bahwa rem mobil Anda sedang blong. Pastikan bahwa kite dalam keadaan tenang. Jangan sampai panik karena ntu bakalannye membahayakan kite, dan orang di sekitar. Lalu, injak pedalnys secara perlahan, jika pedalnye bisa menyentuh lantai mobil mungkin minyak rem di mobil kite berkurang. Bisa juga ada masalah di beberapa bagian seperti master silinder dan kaliper rem.


Autophobia ntu adalah suatu rasa ketakutan akan hidup sendiri tanpa adanye orang lain yang menemani. Merasa kesepian ntu bisa terasa bahkan saat di rumah yang bisa mengakibatkan kecemasan parah bagi beberapa orang. Melansir Cleveland Clinic, orang dengan autofobia umumnye membutuhkan orang lain di sekitarnye ntu untuk merasa aman. Bahkan, ketika seorang autophobia merasa aman secara fisik, mereka juga hidup akan ketakutan lain ya ntu seperti, pencuri, orang asing, tidak dicintai orang lain, dan tidak diinginkan orang lain. Kecemasan berlebih yang terjadi ketika sendiri ntu sering kali datang dengan masalah medis lain yang tiba-tiba. Merasa kagak bisa hidup tanpa orang lain memiliki dampak sosial yang dapat mengganggu.


Sebenernye ngekiat berita orang pada selingkuh aje kite udeh marah banget. Apalagi ngerasain diselingkuhin pan, kaya gimana itu rasanye. Kalo emang udeh dikecewain pasangan, ada baenya buat kaga terlalu marah nyang ampe yakitin diri sendiri. Percuma kite marah-marah soapmye nsnti rugi, didenger pan juga kaga. Emang hati bakalan gondok, susah banget ngadepinnye. Cuma kalo kite berhasil sabr kite juga bakal dapet manfaat nyang luar biasanye. Manfaat itu emang kaga langsung cuma pasti kite rasain kok. Kaga usah marah, kalo emang kite di kecewain kite tinggal yakin kalo.ada jalan nyang bae di depan kite. Tinggal sabar ama tawakal dah kunci utamanye.


Danil selalu aje nyepelein urusan sekolah dan kuliah. Sejak die SD, SMP, SMA, dan bahkan sekarang kuliah, die selalu aje nyepelein entu urusan dan kagak laksanain tugas, tanggung jawab, serta kewajibannye sebagai pelajar. Die udeh pernah beberape kali tinggal kelas. Eh tapi pas kelas 3 SMA, die berhasil lolos tes buat masuk universitas negeri. Sejak saat entu Danil anggep dirinye jenius dan kagak pelru belajar. Pas die udeh semester 6, kayak biasa, mayoritas mata kuliahnye kudu remedial.  Tapi kagak lama setelah entu, die dapet kabar babehnye meninggal. Udehlah babehnye meninggal, die pun kuliah kudu ngeluarin duit banyak lagi akibat remedial. Hal entu jadi salah satu penyesalannye Danil dalem idup.


Kayaknye entu pas aye kuliah semester 6. Aye lagi libur kuliah karena entu kayaknye pas udeh menjelang lebaran deh. Nah siang entu, aye lagi siap-siap mau solat Zuhur. Terus pas mau solat, tiba-tiba aje ada yang nelpon aye. Ternyata yang nelepon entu salah satu emen aye pas SMP-SMA. Pas aye angkat, suaranye temen aye udeh geter kayak orang lagi nangis. Aye langsung kaget dan nanyain die kenape. Ternyate die nelepon aye buat nyampein kabar kalo salah satu temen deketnye kite sejak SMP-SMA sampe kuliah, udeh meninggal hari entu. Pas denger entu kabar, jelas aje aye nangis kejer karena artinye aye kudu berpisah sama temen deket aye yang satu entu. aye nangis bener-bener sesenggukan. Aye ngerasa punggungnye aye juga geter. Aye baru kali entu nangis kejer banget karena kudu berpisah sama temen deketnye aye buat selamenye.


Kalu ora disimpên dêngan bênêr, gêgarêsan rêntan bonto ama têkontaminasi baktèri. Bêrikut ênih tips nyimpên gêgarêsan di kulkas biar têtêpp sêgêr wayah dikonsumsi. Pêrtama, simpên gêgarêsan dalêm wadah kêtutup. Tapi, mêski udah disimpên dalêm wadah kêtutup atau dibungkus rapêt, sêbaèknyah taro daging mêntah di rak bagian bawah pêranti ngindarin risiko nètèsnyah caèran dari daging kê gêgarêsan laèn. Bêrikutnyah, pastiin kulkas bêrada pada suhu di bawah 5 °C ama pêmbêku pada suhu minimal -18 °C pêranti nyêgah têrjadinyah pêrtumbuhan baktèri atau jamur pada gêgarêsan. Têrakhir, taro gêgarêsan nyang udah lama atau ngêdêkêtin tanggal kêdaluwarsa di bagian dêpan. Nyimpên gêgarêsan dêngan cara ênih bisa ngêbantu êluh lêbih gampang ngêjangkau gêgarêsan nyang udah lama biar bisa sigrah dikonsumsi ama ora têlanjur bonto.


Apalagi kalo kite punya anak balita, kalo bayi kan kecing ama boker masih di pampers jadi kaga perlu gunain wc umum. Tapi lebig repot sebenernya karna kag kaga semua tempat nyedian ruang buat ibu ama bayi. Jadi kite kudu berendong petong dah kalo masih punya bayi mah, bawaan udeh mao kaya nginep apa bae di bawa. Belon lagi peralatan kalo di jalanan, kan kite gatau kapan bayi mau boker trus kaga mungkin kite ganti di wc umum, pasti di kendaraan pribadi. Soalnye kan kite tau wc umum tuh joroknye kaga karuan dah, mana tegel gantiin popok bayi di wc umum, paljng ntar buang sampahnye doang.


Kalo pada nanye, emang cukup ye jajan di sekolah Menengah Atas cuma Rp. 50.000,- . Sebenernya mah cukup banget, paling kite beli makan siang ama minum trus kadang aye akalin buat bawa bekel ama bawa minum dari rumah. Kalo gitu ceritanye pan masih bisa jajan nyang laen tuh. Kebeneran juga aye kaga doyan jajan, jadi kalo jajan tuh nanti kalo pergi keluar ama temen. Buat ongkos pan aye bawa motor sendiri ye, kebeneran rumah ama sekolah tuh kaga jauh, jadinye seminggu bisal lah isi bensin sekali. Kalo buat urusan kas tuh, paling aye bakal kurangin jajan dah jadi uangnya pas. Komitmen nabung sebenernya si gimana kitanye ye, mau apa kaga buat nyimpen duit.


Yuni ama gacoannyah udah ngêjalin hubungan sêlama dua taun. Masing-masing kêluarga go udah pada saling kênal ama ngasih rêstu buat ngêlanjutin hubungan kê jênjang nyang lêbih sêrius. Yuni udah nêmênin usaha gacoannyah dari nyang awalnyah ora punya apah-apah ampè mampu ngêbêli kêndaraan impian. Karna udah ngêrasa siap, Yuni ngarêp biar bisa dikawinin ama gacoannyah. Tapi, gacoannyah minta Yuni buat sabar dêngan alêsan kudu nabung dêmi nantinyah mêrèka ora idup susah ama bisa ngênikmatin hasilnyah sêudah kawin. Sayangnyah, kêpèngènan Yuni buat ngêbangun bahtêra rumah tangga barêng lanang nyang dicintainnyah sêlama dua taun onoh pupus. Gacoannyah sêlingkuh ama mutusin buat ngawinin wadon laèn taun ênih.


Elu kalo nyium bau amis bakalan jijik kagak? Atau bahkan sampe mau muntah gitu? Nah aye kalo nyium bau amis bakalan jijik dan bahkan sampe mual. Aye pernah ke bagian daging di supermarket, terus pas sampe, aye bener-bener mual mau muntah saking jijiknye nyium bau amis. Nah ternyate katanye sih wajar aje mual karena nyium aroma kagak sedep atau nyengat, ya contohnye bau amis dari bagian daging di supermarket. Walaupun mungkin agak lebay, aye kagak boong dah bener-bener jijik dan mual kalo nyium bau amis dari bagian daging, padahal kan sebagian besar dagingnye di freezer, cuma ikan yang masih idup aje di akuarium. Jadinye elu kalo jijik nyium bau amis dan bahkan sampe mual kagak usah bingung ye, soalnye wajar.


Fobia sosial yang kagak ditangani dapat menyebabkannye penderitanye ntu mengalami kondisi seperti perasaan rendah diri, kagak dapat berinteraksi dengan orang lain, tidak mampu bersikap tegas, dan sangat sensitif terhadap kritikan. Kondisi di atas ntu dapat mengganggu prestasi, dan produktivitas penderita, baik di sekolah maupun tempat kerja. Lebih parahnye lagi ntu penderitanye dapat mengalami kecanduan alkohol, penyalahgunaan NAPZA, hingga percobaan bunuh diri. Belum diketahui cara untuk mencegah gangguan kecemasan, termasuk fobia sosial. Namun, ada beberapa cara yang bisa dilakukan untuk menghindari keparahan gejala, ya ntu menghindari penggunaan NAPZA, menjalani terapi relaksasi, seperti teknik pernapasan untuk meredakan stres, memberanikan diri menghadapi situasi yang memicu cemas secara bertahap, dan berkonsultasi dengan psikolog atau dokter terkait metode pengobatan yang tepat.


Kalo kita ngeliat kebanyakan kucing itu anteng-anteng aja kalo kaga ada lawannya. Jia kagak bakal banyak betingkah kalo kagak direcokin ama orang, palingan berisik ngeong-ngeongan aja. Waktu itu, ada anak laki yang lagi iseng banget ngegodain kucing. Awal-awalannya mah itu kucing santai aja, kayak lagi becanda biasa. Lama-lama itu orang ngegodainnya makin ganggu si kucing. Bisa jadi, ampe bikin buntut kucing kesakitan. Si kucing langsung ngaung kenceng banget, terus ngedadak mau nyerbu orang itu. Si laki itu kagak nyangka kalo kucing bakal bisa nyerang ampe nguber gitu. Pas tau kucing makin beringas ampe bisa nguber gitu, si laki ketakutan ampe lari kebirit-birit. Jia langsung lari ke rumahnya. Pas masuk jia kagak sempet nutup pintu, jia langsung ke kulem ngambil aer buat nyirem si kucing itu. Bagusnya abis disirem, kucing langsung kabur. Cuma jadi kayak nunjukkin muka beringasnya.


Elu pernah ngalamin hal yang nyedihin karena ade keluarga atau temen yang meninggal? Aye pernah dan itu jadi pengalaman paling menyedihkan dalam idupnye aye. Elu tau kagak, kenape ditinggal mati bisa jadi pengalaman paling menyedihkan dalam idup? Nah wajar aje ditinggal mati seseorang jadi pengalaman paling nyedihin dalam idup kite. Apelagi kalo entu orang akrab sama kite. Pas kite kehilangan, tentu aje emosi sedih bakalan ade di kite. Bahkan ada kalanye muncul perasaan bersalah yang bikin kite makin sedih. Pas entu aye ngerasa bersalah karena nurutin kemauann temennye aye buat kagak ngejenguknye. Aye seharusnye ngejenguk die walaupun die kagak mau. Kematian temen aye bener-bener jadi pengalaman paling nyedihin dalem idup aye.


Dion pêgi kê sêkola naèk sêpèdah jêm 06.30 WIB. Waktu di pêrapatan, montor di bêlakang ngêduluinnyah dêngan amat gancang. Dion kagèt dan sêpèdahnyah olèng ampè kêcêbur got. Bapak-bapak ama tukang ojèk di sêkitar pêrapatan onoh langsung nulunginnyah. Kêmudian, Dion diantêr pulang kê rumah olèh salah sêorang tukang ojèk. Sampè di rumah, ênyaknyah kagèt nêmpo Dion. “Êluh ngapah bajunyah cêbrik êmên?” tanya ênyaknyah. “Sayah abis kêcêbur got,” jawabnyah dêngan muka mêlas. Lalu, Dion kêdagar-dagar mandi. Sêlêsè mandi, diah langsung makè baju sêragam nyang laèn. Sêlêsè siap-siap, Dion pêgi kê sêkola diantêr ênyaknyah. Sampè di sêkola, têmênnyah kêlimpungan ngapah Dion salah makè seragam. Akhirnyah, diah nyêritain kêjadian pagi tadi wayah kêcêbur got. Têmên-têmên sêkêlas langsung kêtawa ngêdêngêr cêrita Dion.


Pada saat kelulusan SMA masuk kuliah merupakan masa yang mendebarkan ati banget dah. Emang sih katanye lulus semua tapi tetep aje deg-degan, walaupun udeh keterima undangan lulus masuk kampus lewat jalur rapot tetep aje kaga bikin ati tenang, karena kalopun lulus masuk kampus tapi kaga lulus UN semuanye angus sirna udeh harapan. Makanye kaga putus dah doa  sama Allah karena Allah doa yang bisa bantu hambanye. Alhamdulillah pas pengumuman lulus Alhamdulillah lulus, begitu bejibun ucapan dan hadiah yang di dapet, lalu orang tua ngadain acara syukuran ngegares ganyeman yang ajib, dapet hadiah yang mantep mantep, bener bener bersyukur sama Allah.


Kabar ntu masih hangat di media sosial, seorang pengguna Facebook membagikan potret menjijikan sebuah dapur restoran. Padahal area buat ngeganyem di ntu restoran udeh tampak bersih, bagus, dan menarik. Netizen dengan akun Facebook Abdul Razak Othman mengunggah beberape foto dapur restoran yang kondisinye ntu super jorok. Di bagian dalam dapur restoran ntu terlihat tempat masak yang berantakan, alat masak yang kotor, dan menjijikan serta sampah yang bertumpuk dekat area masak. Bahkan bahan ganyemannye ntu tampak menyatu dengan sampah. Ape lagi area cuci piring yang penuh kotoran seperti kagak pernah dibersihkan. Bikin kite yang mau ngeganyem jadi segen gegara tempatnye begitu.


Namanya bocah kecit, emang ada aja kelakuannya. Rumah tetangga ada poon mangganya gede banget. Jia ngebebasin bocah siapa aja manjat poonnya, asalkan bilang dulu kalo manjatnya rame-rame. Saban lagi pere sekolah, kalo pagi ada aja bocah yang manjat rame-rame. Sering banget juga bocah yang celananya nyangkut dahan poon ampe kebeset. Awalannya, kalo manjat celananya beset gitu pada malu banget. Soalnya, pasti langsung keliatan dari bawah. Lantaran udah sering begitu, saban yang mau manjat pasti udah ngedobelin celananya. Kadang, sengaja pake celana yang pernah robek, dijait lagi. Kalo robek pake lagi, jait lagi. Gitu terus ampe bahannya tepoh. Jadi kagak banyak celana yang jadi korban.


Têrjun kê lingkungan nyang asing puguhnyah ngêjadi tantangan bagi banyak orang, khususnyah bagi êluh nyang pèngèn mulè bêgawè di têmpat baru. Olèh karna onoh, dipêrluin kêmampuan bêradaptasi nyang baèk. Mangkin gasik êluh bisa bêradaptasi, mangkin gasik pula êluh bisa bêgawè maksimal. Mangkin êluh kênal dêkêt ama sêsuatu, mangka êluh bakal mangkin kêrasan buat bêrada di sêkitarnyah. Di têmpat gawè baru, êluh kudu coba ngênalnyah dêngan dêtail. Lakuin risèt lêbih dulu têntang têmpat gawè, sêpêrti pêgimana budaya gawè nyang dimilikin, pêgimana orang-orang di dalêmnyah, atau sêpêrti apah gaya bêpakèannyah. Dêngan onoh, êluh bisa ngêmilikin gambaran ama bisa ngêbawa diri êluh dêngan baèk wayah ngêmasupin lingkungan gawè nyang baru.


Selama pandemi pan kite kaga boleh sama sekali berkerumun, jadi sekarang buat nyelawat orang meniggal tuh rada susah, momen terakhir kali sih emang cuma keadaannye kan lagi kaga baik. Buat nyang meninggal bukan karna covid19 pan kite masih bisa tuh dateng nyelawat, tapi harus ikutin protokol kesehatannye ye. Pertama, kalo mao dateng nyelawat jangan lupa pake masker. Kedua, sebelum masup ke rumah duka jangan lupa cuci tangan ama sabun. Ketiga, sebisa mungkin jangan berjabat tangan ama kerabat, tetep jaga jarak. Kelima, jangan ampe berkerumun di dalem rumah duka, kalo keperluan ukite udeh selesai bisa keluar buat gantian ama tamu nyang laen.


Kalo orang takut orang ama setan itu sebenernya wajar. Ternyata, ada orang yang ngidap fobia ama setan yang keliatan kagak wajar. Orang yang kayak gini, baru denger dikit soal setan aja udah begidik ketakutan ampe geget badannya ampe ganggu aktivitas juga. Nama fobianya itu phasmofobia. Orang yang ngidap phasmofobia ini gejalanya keliatan percis ama orang biasa yang takut waktu abis nonton pelem setan, kayak kagak bisa tidur, ngeri sendirian, ama kebayang-bayang gambaran setannya. Cuman, kalo orang kena phasmofobia ini bikin orangnya ngerasa cemas, was-was, ampe serangan panik. Kalo udah kayak gitu, orang yang punya fobia setan ini kagak bisa ngelanjutan kegiatan ampe kagak bedaya seharian itu. Udah gitu, orang yang punya fobia setan ini bisa kentara di badannya kalo lagi panik. Badannya keringetan, ngerengked terus, jantungnya bedebar, ampe ngerasa enek. Kalo lagi kayak gitu, dia ngerasa setan lagi mau nyerang. Orang bisa dibilang phasmofobia kalo serangan paniknya bisa ampe 6 bulan lebih. Penyebabnya juga emang gara-gara ngeri ama setan.


Pêrkawinan sêpasang pêlajar SMP di Bantaeng, Sulawèsi Sêlatan, nyang masing-masing bêrusia 15 taun (lanang) ama 14 taun (wadon) piral di mèdia sosial. Alêsan pêrkawinannyah karna bocah wadon onoh tinggal sêbatang kara ama ngêri molor dèwèkan. Psikolog bocah ama kêluarga, Anna Surti Ariani, mêrtanyain kêputusan Pêngadilan Bantaeng nyang ngabulin pêrmohonan kêduanyah tibang karna alêsan ngêri molor dèwèkan. Mênurut Anna, kalu go bênêr alêsan kêduanyah pèngèn kawin karna ngêri molor dèwèkan, mangka hal onoh ngunjukin bahwa kêdua bocah onoh bêlon siap kawin. Sêbab, ada banyak tantangan ama masalah dalêm pêrkawinan nyang ora bisa dituntasin tibang dêngan molor barêng. Anna go nyaranin kêpada kêdua bocah onoh buat bêlajar bêrani molor dèwèkan sêbagè bêntuk prosès pêndêwasaan.


Kêngêrian atau kêcemasan èkstrèm di sêkitar objèk atau situasi têrtêntu tumannyah didiagnosis sêbagè pobia wayah mulè ngêganggu kualitas idup. Rasa ngêri dêngan muntah atau ngêliat orang laèn muntah bisa ngêjadi bêgonoh rosa sêhingga ngêja sêsêorang sulit atau bahkan ora mungkin buat kêluar rumah. Sêbênêrnyah, pobia ora sêlalu ngêbutuhin pêngobatan. Dalêm bêbêrapah kasus, pêngidap pobia bisa nêmuin cara buat ngatasinnyah. Jadi, sigrahlah cari bantuan ahli sêpêrti psikolog ama psikiater nyang bisa ngêbantu, têrutama kalu pobia nyang dimilikin mêngaruhin aktipitas sêari-ari. Êluh ora pêrlu kuwatir karna ada bêbêrapah pilihan pêngobatan nyang bisa dijalanin buat ngêbantu ngatasinnyah, misalnyah tèrapi paparan, tèrapi prilaku kognitip (CBT), atau obat-obatan.